Idris Khan Dedah Sebab Jarang Muncul Di Televisyen!

Pelakon kacak, Idris Khan tampil menjawab persoalan peminat mengenai jarang muncul di kaca televisyen sewaktu berkongsi pautan Ask Me A Question di Instagram miliknya.

Dalam persoalan itu, ada yang memberi tanggapan Idris hanya muncul seperti hanya sekali dalam setahun.

“Why setahun sekali je keluar TV. Need more!”-Soal peminat di Instagram

Idris kemudian memberitahu dirinya tidak suka untuk melakukan perkara yang sama dan sentiasa mahu kemajuan dalam hidupnya.

“Sebab, saya ni orang yang suka be static in life, hidup saya kena sentiasa ada progress, saya tak suka ulang buat benda yang sama. which is why saya tak boleh kerja office 9-5.”- dedah Idris

Dedahnya lagi, dia lebih gemar untuk memilih skrip yang menarik dan berbeza kerana beranggapan tidak boleh berlakon didalam sebuah naskah yang mengandungi skrip sera jalan cerita yang sama. Malah, dia turut inginkan cabaran yang baru di  dalam lakonan.

“Sebabnya adalah pertama sekali, saya sekarang memilih skrip yang best dan lain baru saya buat, sebab saya tak boleh dah nak berlakon skrip jalan cerita yang sama kahwin paksa cerai. Saya perlukan cabaran baru.”- jelasnya

Selain itu, Idris mendedahkan dia sedang sibuk dengan perniagaan yang kini menjadi fokus utamanya dan meletakkan karier lakonan sebagai sampingan.

“Yang kedua, saya sibuk dengan perniagaan saya. So itu main focus saya, bila saya ada kelapangan dan skrip tu best baru saya buat.”- dedahnya lagi

Terdahulu, Idris menarik perhatian peminat dengan menjawab persoalan mengenai hubungannya dengan pelakon jelita, Intan Najuwa. Idris memberitahu hubungannya dengan Intan hanya sekadar kawan baik dan tidak lebih daripada itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fad Bocey & Isteri Buka Klinik Di Publika

Pelakon, pelawak dan penyampai radio, Fad Bocey terus mekar mencipta nama di dalam industri.

Menyifatkan sebagai rezeki anak-anak, Fad atau nama sebenarnya Muhammad Fadzlie bin Mohd Nizam,31  berkongsi khabar gembira bahawa dia dan isteri, Syaheera Rahman akan membuka klinik mereka sendiri tidak lama lagi.

“Alhamdulillah isteri dan saya akan mempunyai klinik kami sendiri dimana ia akan diterajui oleh isteri dan saya sebagai penyokong Megaklinik Zahran. Akan ada di Publika dan sekarang tengah renovate lagi. Insyallah dalam bulan 5 atau 6 akan dibuka. Saya merupakan selebriti kedua yang buka klinik ini selepas Fitri Haris” kata Fad kepada Murai.my

Menurut Fad, cetusan idea tersebut datang daripada keinginan serta sikap isterinya yang gemar berkongsi pandangan dengan orang ramai. Baik dari segi pelbagai isu sehingga tips untuk mendapatkan anak kembar, segalanya akan dikongsikan oleh isteri yang tercinta.

A post shared by syaheera♥fadzlie (@syaheeraarahman)

“Kami mula kenal masa ujian RTK Covid dan mereka sangat membantu. Masa itu kami kongsikan kepada orang ramai yang mereka ini boleh datang ke rumah untuk buat ujian swab dan mereka adalah yang pertama buat drive thru. Isteri saya dan pemilik Megaklink Zahran pula sering berkongsi pendapat dan turut berkongsi tips. Kebetulan pula, dia memang nak ada klinik sendiri dan suka berjumpa dengan orang ramai untuk bertukar pendapat” katanya lagi

Bergelar sebagai bapa kepada empat orang cahaya mata yang masih kecil, Fad menegaskan dia dan isteri sentiasa mengutamakan mereka dalam setiap aspek. Memandangkan dia sering terlibat dengan komitmen kerja di pelbagai kawasan, Fad terlebih dahulu mengambil langkah pencegahan sebelum bertemu dengan anak-anak.

“Isteri bukan paranoid tetapi dia sangat tekankan keselamatan dan kesihatan. Macam saya selalu kerja diluar, dia akan melarang saya untuk terus masuk ke rumah dan kena mandi dahulu. Malah kalau ada kawan-kawan dia yang datang pun, dia akan meminta maaf dan menegur mereka untuk tidak memegang anak-anak kami yang masih kecil memandangkan mereka dari kawasan luar.

“Kalau balik, saya tidak akan jumpa anak-anak terus. Saya akan hubungi isteri cakap saya dah sampai dan dia akan segera bawa anak-anak pergi ke bilik lain dahulu. Jadi saya akan masuk, mandi dan baru bertemu mereka” kongsi Fad

Fad ditemui di sidang media program realiti MIC ON! musim kedua baru-baru ini di Hard Rock Cafe Kuala Lumpur, Program tersebut akan disiarkan di Awesome TV bermula 28 Januari 2022 . Dalam MIC ON! Fad, Ropie dan Ajak Shiro menggalas tanggungjawab sebagai pengurus yang akan membimbing anak didik masing-masing untuk merebut gelaran juara.


Foto ‘Hot’ Sharnaaz Ahmad Mandi Laut Bikin Netizen Terpegun!

Muat naik terkini pelakon, Sharnaaz Ahmad di Instagram nya mencuri perhatian ramai rakan artis dan juga peminatnya di media sosial.

Foto susuk tubuh Sharnaaz mandi laut sambil tidak memakai baju bersama kapsyen ringkas, yang dikongsikan pelakon ini menjadi tumpuan dan fokus orang ramai.

A post shared by Sharnaaz Ahmad Basir Ahmad ™ (@sharnaazahmad)

“Ok baiklah.. I’ll meet you half life” tulisnya

Melihat muat naik pelakon ini mendapat pelbagai respon dan komen, dari rakan artis dan juga peminat di ruangan komen posting nya itu.

“Tudiaaaa mamy belanjaaaa” @ramonazamzam

“Ni ‘cover’ majalah mempelam ke?” komen peminat

“Allah….. Lemah jantung… Luruh limpa semua habis dah….”

“@sharnaazahmad macam James Bond keluar dari laut” komen mereka lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dato’ Fazley Suap Upiak Makan, Netizen Pula Yang Terliur

Muat naik terkini penyanyi dan chef selebriti, Dato’ Fazley Yaakob di Instagram nya yang memaparkan kunjungan istimewa penyanyi Indonesia, Upiak di restaurannya itu menarik perhatian orang ramai di media sosial.

Chef selebriti serta boleh ini memberi Upiak merasai hidangan air tangannya yang popular, Pisang Brûlèe Mandi sambil menggunakan sudu panjang SOP kepada penyanyi tersebut.

Fazley berharap momen tersebut dapat menjadi hadiah kenang-kenangan, buat penyanyi tersebut sebelum berangkat pulang ke Indonesia.

“Dapat kunjungan istimewa dari adik saya @upiak_isil_official ke @sukasucrebistro (Hartamas) dan saya berpeluang memperkenalkan Pisang Brûlée Mandi kepada dia.

Pula tu saya suap dengan sudu kegemaran saya – Sudu SOP!

Dapat juga adik saya ni merasakan hasil tangan saya, sebuah hadiah sebagai kenangan sebelum dia berangkat ke Indonesia.

Semoga kita kekal akrab bersaudara sampai bila-bila ya.” Tulisnya

Video yang dimuatnaik sepatutnya mengundang komen terharu terhadap persahabatan yang terjalin bersama Upiak namun lain pula jadinya, bila mana ramai yang lebih tertarik memberi komen mengenai hidangan Pisang Brûlée Mandi dan juga sudu panjang SOP Fazley!

“Sudu SOP tu memang ‘rare’ Dato” komen mereka


Galaxy Unpacked: Benarkah Samsung Lancarkan Galaxy S22 pada 9 Februari 2022 Ini?

Samsung baru sahaja mengumumkan acara Unpacked sekali lagi yang berlangsung 9 Februari 2022 pada jam 11 malam waktu Malaysia. Acara ini diadakan secara dalam talian menerusi laman sesawang rasmi Samsung, samsung.com.my, juga di Youtube dan Facebook .

Mulai sekarang hingga 9 Februari, jika anda berminat anda boleh daftar lebih awal di www.samsung.com/my/unpacked/ untuk menerima kemas kini  tentang inovasi terbaharu Samsung. Selain itu, terima e-baucar Samsung RM200 yang boleh anda gunakan selepas anda membuat pra-pesanan Galaxy seterusnya.

Samsung sendiri tidak menjelaskan dengan tepat bahawa telefon pintar yang diperkenalkan dalam acara ini adalah Galaxy S22.

Maklumat yang dipaparkan hanya menunjukkan logo S merah jambu keunguan dalam kotak. Walau bagaimanapun, daripada beberapa laporan, telefon pintar itu hampir pasti Galaxy S22.

Memandangkan ramai yang teruja untuk Galaxy Unpacked yang akan datang pada 9 Februari ini, Samsung Electronics telah mengeluarkan treler untuk peminat Galaxy mereka untuk sekilas pandang tentang perkara yang akan dilakukan oleh telefon terbaharu ini.

Mesti ramai tak sabar bukan? nantikan 9 februari ini seacara dalam talian dilaman rasmi Samsung ya!


‘Dah Jumpa Keluarga Di Malaysia?’- Ini Respon Dr Amalina Apabila Di Tanya Mengenai Percutiannya Di Langkawi

Baru – baru ini satu perkongsian yang dilakukan oleh Dr Amalina Che Bakri telah mendapat perhatian netizen. Dalam perkongsian tersebut, Dr Amalina menunjukkan gambar percutiannya di Langkawi bersama suaminya.

Jelas menunjukkan di dalam gambar tersebut, Dr Amalina terus pergi ke Langkawi sejurus tiba di Malaysia. Bukan itu sahaja, Dr Amalina juga turut menunjukkan beberapa gambarnya berjalan-jalan sekitar The Datai Langkawi

Perkongsian itu mendapat respond dari netizen dan rata-ratanya menyambut kepulangan Dr Amalina ke Malaysia.

Tetapi dalam ramai yang menyambut kepulangannya, ada yang mempersoalkan tindakan Dr Amalina yang dikatakan terus pergi bercuti tanpa berjumpa dengan keluarga dahulu sejurus pulang ke Malaysia.

A post shared by Dr. Amalina (@dramalinabakri)

Persoalan yang diajukan kepada Dr Amalina itu telah dijawab sendri oleh Dr Amalina dengan tenang. Dalam penulisannya di ruang komen, dia menjelaskan bahawa percutiannya itu dibawah Langkawi Travel Bubble untuk pelancong antrabangsa.

Para pelancong diminta untuk menjalani kuarantin di Langkawi terlebih dahulu sebelum pergi ke negeri lain sekitar Malaysia.

Ini kan Langkawi Travel bubble untuk pelancong antarabangsa. Kena kuarantin di Pulau Langkawi dulu, lepas itu baru boleh terbang ke Kuala Lumpur atau Johor Bahru.

Tambahnya lagi, dia dan suami perlu tinggal di Langkawi selama 7 hari. Di sana, boleh keluar dari hotel bersama pemandu pelancong untuk melakukan aktiviti dan melawat tempat-tempat pelancongan.

Mereka juga perlu melakukan ujian COVID setiap hari, dan jika ujian PCR negatif pada hari ke-7, mereka boleh terbang ke KL/JB.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Mesej Tak Reti Nak Jawab’- Erma Fatima Bengang Dengan Platform E- Dagang, Apa Kes?

Satu perkongsian dari seorang pelakon, pengarah, penerbit, dan penulis skrip Malaysia, Erma Fatima di halaman Instagrammnya telah mencuri perhatian netizen.

Dalam perkongsian tersebut, Erma menunjukkan satu screenshot mengenai pembeliaan barang di platform E-Dagang.

Erma juga turut bertanyakan kepada netizen sekiranya ada yang mengalami pengalaman membeli seperti yang terjadi padanya.

Menurutnya, status pembelian barang tersebut di aplikasi E-Dagang menunjukkan barang telah sampai dan diserahkan kepada pemilik. Tetapi menjadi persoalan apabila barang tersebut tidak ada secara fizikal di tangannya.

A post shared by ermafatima (@ermafatima)

Bukan itu saja, yang menjadikan Erma lebih marah apabila pihaknya cuba bertanyakan mengenai status barang tersebut dengan menggunakan mesej, tetapi tiada respon dari pihak E-Dagang tersebut.

SAPA PERNAH EXPERIENCED BELI BARANG KT @lazada_my STATUS TULIS DELIVERED TP TAK TERIMA BARANG. BILA MESEJ TAK RETI NAK JAWAB. SY SGT MARAH KERANA TAK RETI NAK JAWAB MESEJ. WHAT HAPPENED TO CUSTOMER SERVICE?

Tambahnya lagi, dia turut mempersoalkan kidmat pelanggan platform tersebut yang tidak membalas pertanyaannya.


“19 Kali Take”- Sharifah Sakinah Teruja Masuk Set Semula, Peminat Tak Sabar Tengok Comeback

Siapa yang tidak kenal dengan pelawak, pelakon dan pengacara televisyen Malaysia, Sharifah Sakinah. Setiap tindak tanduknya dan perkongsian di media sosial seringkali menjadi perhatian netizen.

Menerusi perkongsiannya di Instagram, dia menunjukkan bahawa dia telah memasuki set untuk menjalani pengambaran di salah satu stesen televisyen. Dia turut menyatakan bahawa Sakinah seronok mamasuki set semula.

Tambahnya lagi, untuk ‘scene’ libas rambut, pengarah terpaksa mengambil 19 kali ‘take’ untuk  ‘scene’ tersebut.

Walaupun sudah lama tidak melakukan komedi, tetapi jelas Sakinah, dia tetap memberikan sepenuh tenaga untuk pengambaran itu.

“19 kali take sebab rambut tercabut , director @amorizan memang sejenis suruh energy level 10/100 . Nasib baik kitaaaa banyak tenaga. Dah lamaaa ahh sakinah tak buat comedy , seronok masuk set!”- tulisnya

A post shared by Sharifah Sakinah Al-Khaired (@sharifah_sakinah)

Ramai yang teruja dengan perkongsian tersebut. Bukan itu saja, netizen juga tidak sabar dengan ‘come back’ yang akan dilakukan olehnya.


Elly Suriaty Mahu Tinggalkan Dunia Seni?

Baru – baru ini satu perkongsian dari penerbit Datuk Ayu Puteh di laman Instagramnya mendapat perhatian warganet.

Dalam perkongsian tersebut, Ayu menunjukkan satu video mengenai pelakon dan pengarah wanita Malaysia, Ellie Suriati.

Dalam perkongsian tersebut, Ayu menunjukkan pemberian bunga yang diberikan kepada Ellie Suriati dan tertera ‘You Are My Love’ di atas jambangan bunga tersebut.

Ayu juga turut menyatakan bahawa dirinya sebak ketika memberi bunga tersebut.

Bukan itu saja, Ayu turut menyatakan bahawa Ellie Suriati merupakan salah seorang pengarah dan pelakon yang hebat. Dia juga mengharapkan supaya Ellie Suriati tidak akan hilang dari dunia seni di Malaysia.

A post shared by Datuk Normashayu Puteh (@ayuputeh)

Pengakhiran penulisan Ayu, dia menyatakan bahawa dia bangga apabila Ellie Suriati memutuskan untuk kembali berlakon dan mendoakan kejayaan pelakon tersebut.

Menerusi ruang komen, ramai yang gembira apabila Ellie Suriati membuat pilihan untuk kembali berlakon dan ada yang turut teruja dengan kemunculannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Dah Tak Suka Tengok Kamera” – Aliff Syukri Enggan Lagi Terlibat Publisiti Murahan

Jutawan kosmetik terkenal, Dato Seri Aliff Syukri mendedahkan kisahnya kini jarang menjadi sorotan netizen berikutan sengaja berbuat demikian.

Menurut Aliff, sebelum ini dia sememangnya sedia maklum akan kisah mengenai dirinya dan keluarga yang sering tular di media sosial malah sehingga menjadi bualan hangat dan kecaman para netizen. Atas faktor keluarga dan umurnya yang semakin meningkat, Aliff berkata fokusnya kini lebih tertumpu kepada syarikat dan imej korporatnya sebagai seorang usahawan.

“Saya kerugian lebih daripada 40% di era pandemik ini. Tetapi rezeki saya, saya tidak berhutang dengan mana-mana pihak dan saya bukan berbelanja besar serta membazir. Kalau tengok pun saya dah kurang meriak kerana terlalu sensitif untuk dibuat ketika ini apatah lagi ramai terkesan. Kalau rasa nak buat, cepat-cepat saya fikir tak boleh buat macam itu.

“Saya sendiri  terkesan sebenarnya. Sasaran perniagaan saya dahulu dan kini pun dah berbeza. Kita tak boleh ketawakan orang.Bila saya tengok banyak syarikat besar gulung tikar saya tak pernah ketawakan dan saya tak nak ulas mana-mana isu berkaitan kerana kita tahu betapa sukarnya sekarang rakyat Malaysia untuk meneruskan kehidupan” kata Aliff kepada Murai.my

Malah, dia akui tidak lagi berminat untuk terkinja-kinja di hadapan kamera seperti dahulu hanya kerana ingin mencari publisiti. Sudah puas mengecapinya, Aliff berharap perjalanannya bersama syarikat selepas ini akan terus sukses apatah lagi turut menerima tempias wabak penularan COVID-19 yang masih melanda negara.

“Saya menjadikan ibu saya sebagai idola. Dia sering menasihati saya untuk tidak terkinja-kinja tetapi masa itu saya tak fikir kerana mementingkan jumlah penonton dan populariti. Saya tidak pernah memerli siapa dan tidak pernah terfikir ke arah itu. Umur saya pun dah meningkat

“Secara jujurnya saya dah tak suka tengok kamera. Isteri saya pun dah kurang di hadapan kamera. Saya berada di dalam bidang korporat dan perniagaan pun saya dah tukar dalam bidang yang sama supaya Aliff Syukri selepas ini bukan dilihat menagih publisiti murahan. Maksud saya nak cari publisiti mudah saja. Orang cetuskan kontroversi dan kita pun menyelit atau bagi komen.

“Pengikut saya pun ramai. Bukan saya nak riak tapi saya tak perlukan itu. Cukuplah saya pernah dituduh dera anak, ambil kesempatan terhadap pembantu rumah, seludup Sajat dan sebagainya. Bagi saya, anda nampak biasa. Tetapi bila melibatkan keluarga, tercetus pula krisis di antara ahli keluarga. Sebenarnya saya berhadapan dengan lebih 10 kes saman, tetapi saya tidak kecoh kerana bagi saya tidak perlu untuk kecoh mengenainya biarlah antara saya dan peguam saya” katanya lagi

Aliff ditemui Murai.my di malam penghargaan D’Herbs Terlajak Laris di One World Hotel Petaling Jaya pada malam Sabtu. Dalam majlis itu, Aliff turut memaklumkan syarikatnya akan menubuhkan Akademi DSS (Datin Seri Shahida) yang bakal dilancarkan pada tahun ini. Akademi DSS mensasarkan untuk membantu golongan belia dan remaja yang ingin memulakan perniagaan kelak.


Serbu Cepat! Taco Bell Kini Buka Cawangan Ke-5 Di Wangsa Maju

Lebih kurang sebulan yang lalu Taco Bell Malaysia membuka cawangan keempat di Setiawangsa, dan kini restoran makanan segera ini bergerak pantas melebarkan rangkaian restorannya di Wangsa Maju sebagai cawangan yang kelima pula!

Dengan lokasi yang strategik di pusat bandar Wangsa Maju ini, warga sekitarnya tidak perlu lagi pergi jauh bagi menikmati Taco Bell Malaysia.

Untuk makluman semua restoran di Wangsa Maju ini merupakan restoran dua tingkat yang mana ia mampu menampung sekitar 80 orang pengunjung dalam satu masa. Ruang yang luas dan selesa disediakan di tingkat dua restoran, manakala tingkat satu adalah untuk memesan makanan di kaunter.

Sama seperti rekaan dalaman di empat cawangan Taco Bell yang lain, di Wangsa Maju ini juga masih mengekalkan vibes yang serupa, boleh dikatakan setiap kawasan di tingkat dua restoran ini sesuai dijadikan lubuk untuk berswafoto.

Pelbagai menu popular dan kegemaran ramai boleh dinikmati bersama keluarga, rakan mahupun secara solo di Taco Bell Wangsa Maju ini.

Alamat : 35, Jalan Wangsa Delima 13, Wangsa Maju, 53300 Kuala Lumpur

Waktu operasi : 10 pagi – 10 malam setiap hari

Dengar cerita tak lama lagi Taco Bell bakal buka cawangan yang keenam pula, nak tahu di mana lokasi seterusnya. Tunggu liputan akan datang dari Murai my!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Sayang’- Madu Zarina Zainuddin Hadiahkan Set Gelang Berlian Mewah

Pelakon dan usahawan pulut kuning terkenal, Zarina Zainuddin mengucapkan terima kasih pada madunya Datin Seri Noorhasimah kerana menghadiahkan set gelang tangan berlian yang mewah kepadanya sebagai hadiah lahir lahir.

Menerusi muat naik Zarina di Instagram nya, pelakon ini mendedahkan sebenarnya hadiah tersebut diterimanya pada dua tahun lalu sebagai hadiah hari kelahiran. Disebabkan rasa sayang nak potong dan memakai gelang mewah tersebut, pelakon ini membuat keputusan untuk menyimpannya.

Namun setelah dinasihati suaminya Datuk Seri Abdul Raihan Wan Jaafar, akhirnya Zarina membuat keputusan untuk memotong set gelang tersebut dan baki selebihnya dijadikan cincin.

“Terima kasih maduku Datin Seri Noorhasima bagi hadiah set gelang berlian..

Sebenarnya gelang ni lama dah saya dapat masa hari lahir saya 2 tahun lepas..

Saya sayang nak potong.. Saya simpan lama-lama suami saya tak baik simpan kakak dah bagi tu pakailah..

Baru ni saya  pergi potong lebihnya saya buat cincin.. Saya ni bukan jenis suka barang kemas..

Saya rimas lagi pun tangan dah berkedut kulit gelap pakai pun segan.. Saya pakai bila semalam ada ‘function’ tu jer.. Kalau jam saya suka..

Terima kasih Datin Seri barang mahal mahal ni takut nak pakai.. Madu saya cantik kulit putih melepak pakai barang kemas pun nampak manis.. Saya bila pakai hihihi syok sendiri jer

Melihat perkongsian pelakon veteran itu di media sosial, ramai peminat dan rakan artis membanjiri ruangan komen dengan mengatakan rasa kagum mereka terhadap hubungan yang terjalin antara Zarina bersama madunya itu.

“Alhamdulillah madu baik. Awak tu Allah jadikan cantik. Jangan terlalu merendah diri dan terlalu merasa diri tak cantik. Semua ciptaan Allah cantik.” Ujar Fauziah Nawi

“Sebab kak @zarinazainuddin menghormati isteri pertama dan menjaga maruah suami sebaiknya. Akak pun tak pamerkan kemewahan. Sedangkan akak mampu. Tu yang buat isteri pertama makin lembut hati dan terima akak dan anak-anak sebaiknya” Kata Iesya Toh

“Semoga kak Ina dan Datin Seri menjadi suri tauladan buat madu-madu terutama isteri kedua di luar sana. Kak Ina orang yang hebat kerana sentiasa sedar kedudukan dan mengharmonikan suasana. Syabar” Komen salah seorang warganet


9 Selebriti Kpop Wanita Ini Sangat Popular Di Kalangan Lelaki

Dikurniakan rupa paras yang cantik menawan sememangnya menjadi salah satu ciri idola yang mendominasikan generasi ke-4 Kpop. Mereka berjaya memberikan visual yang tiada tandingan yang boleh membuatkan peminat mereka terpesona.

Tidak kurang juga peminat dari kalangan lelaki yang jatuh cinta dengan pesona dan aura selebriti Kpop dari generasi ke-4 ini. Kejayaan mendapat populariti yang tinggi dari kalangan lelaki, di sini kami senaraikan idola Kpop wanita yang sangat popular yang hangat diperkatakan.

Itulah antara senarai barisan 9 selebriti Kpop yang bukan sahaja cantik malahan mereka ini menjadi idola dikalangan lelaki. Mereka boleh dikategorikan sebagai bukan sahaja menawan namun juga berbakat!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa Selamat Lahirkan Bayi Lelaki, Ramai Puji Pemilihan Nama Anak

Pagi ini di media sosial milik usahawan selebriti terkenal, Neelofa berkongsi berita gembira dengan berkongsi nama bayi lelakinya dan sekaligus mengejutkan orang ramai bahawa isteri kepada Haris Ismail ini telah selamat bersalin.

Menerusi kenyataan media yang di laman Facebook Neelofa sebentar tadi, usahawan selebriti ini telah selamat melahirkan putera sulungnya itu pada 29 Januari 2022 kelmarin pada jam 3.44 petang. Neelofa kemudian mendedahkan nama anak lelakinya di media sosial.

“Assalamualaikum Muhammad Bilal bin Muhammad Haris” tulisnya

Perkongsian berita gembira ini membuatkan orang ramai membanjiri media sosial Neelofa dan menitipkan ucapan tahniah kepada ibu baru ini. Dan dalam masa yang sama, ramai juga warganet yang memuji nama anak Neelof dan Haris di media sosial.

“Alhamdulillah. Tahniah Neelofa dan Haris.. Assalamualaikum Bilal. Selamat datang ke dunia baru”

“Alhamdulillah gembira untuk kamu berdua Lofa dan Haris”

“Alhamdulillah.. Tahniah Lofa dan selamat berpantang!” ciap mereka

“Tahniah Lofa. Tak sabar nak tengok baby pula mesti hansem macam makpak dia”

“Alhamdulillah tahniah” ciap mereka lagi

Murai my juga ingin mengucapkan tahniah buat Neelofa dan Haris atas kelahiran putera sulung.


Suami Raja Ilya Terkejut Kena Suap Pakai Tangan, Pelakon Mahu Teruskan Tradisi

Muat naik terkini di Instagram milik pelakon jelita tanah air, Raja Ilya menarik perhatian orang ramai di media sosial. Perkongsian video selebriti jelita ini memasak nasi biryani bersama ahli keluarganya, sambil mendengar lagu Tamil sangat menarik orang ramai.

Dalam video yang dimuatnaik tersebut memaparkan suami kepada Raja Ilya, Trent Garret membuat reaksi wajah terkejut apabila pelakon jelta itu menyuapkan makanan dengan menggunakan tangan.

“Makan pakai tangan dan suap pakai tangan ! Terkejut Trent !!! Mereka tak tahu Nikmat suap pakai tangan ni lain macam ..” luahnya

Wanita berdarah kacukan melayu dan malayalam ini mengatakan dirinya mahu menerapkan tradisi makan menggunakan tangan dalam keluarganya, dan Ilya juga mendedahkan akan mengajar tradisi tersebut apabila memiliki anak akan datang.

“Ermmm ada baby nanti nak kena ajar pakai tangan, kekalkan tradisi. Lantak lah orang nak kata “ewwww” ke apa ..

Semalam adalah HARI INDIA, sangat meriah. Masak biryani, lagu Tamil, dan banyak lagi .. Ini yang berlaku apabila saya Rindu keluarga saya dekat MALAYSIA !!!!!!

Sejujurnya Ilya membesar sebagai kanak-kanak India dari Melayu tau. Sebab persekitaran dan budaya. Bukan itu saja, darah sebelah ibu saya memang kuat…

Tok nenek semua fasih Tamil, Hindi dan Malayalam.. Jadi terikut-ikut lah sampai sekarang ni.

Saya sangat cintakan tradisi dan budaya dan yang pastinya kita orang akan ajar anak-anak kami yang sama. Tradisi Melayu dan India, kasi campur dan kekal dalam keluarga..

Tak mahu 100% matsalleh sangat..” Tulisnya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Jom Lihat Apa Yang Menarik Galaxy S21 FE 5G, Memang Sesuai Sangat Untuk Gen Z!

Sebelum ini kami ada mengeluarkan artikel, [UNBOXING] Pandangan Pertama Samsung Galaxy S21 FE,  yang direka dengan mempersembahkan pelbagai ciri premium Galaxy S21. Kali ini kami ingin membuat review penuh tentang telefon pintar yang digemari generasi Z ini.

Galaxy S21 FE 5G dilengkapi dengan aspek terbaik Galaxy S21, iaitu reka bentuk yang menarik perhatian, prestasi terbaik, kamera triple pro-gred dan ketersambungan ekosistem yang lancar.

Sebelum kita pergi jauh, jom lihat rekaannya dahulu. Galaxy S21 FE mempunyai Paparan AMOLED Dinamik 2X dengan refresh rate 120Hz. Malah ia dilindungi oleh Gorilla Glass Victus.

Selain beratnya yang ringan, Galaxy S21 FE menampilkan reka bentuk premium yang seamless Reka bentuk kontemporari dengan Contour-Cut ikonik tipikal Galaxy S21 menyepadukan sarung kamera ke dalam badan dengan mulus.

Kami mendapatkan warna putih, namun terdapat beberapa pilihan warna menarik yang lain seperti Olive, Lavender, White, dan Graphite.

Mengenai pretasi dalaman, sudah semestinya Galaxy S21 FE mengikut peredaran zaman terkini. Galaxy S21 FE 5G  dilengkapi dengan pemproses terpantas dan terkini seperti yang digunakan oleh Galaxy S21, iaitu Exynos 2100. Ini adalah cip yang sama yang menjanakan Galaxy S21, S21+ dan S21 Ultra semasa di Malaysia.

Bagi gamer dan streamer, prestasi pantas ini akan memberikan kualiti grafik yang tiada tandingan. Skrin 2X Dynamic AMOLED, yang turut dilengkapi dengan kadar tindak balas sentuhan 240Hz dan refresh rate 120Hz, memastikan pelbagai pengalaman permainan dalam talian lancar.

Dengan skrin 6.4-inci dan nisbah skrin 19.5: 9 baharu serta bezel minimum, ia turut memberikan pengalaman tontonan yang menarik. Ditambah dengan kecerahan sehingga 1200 nits membolehkan pengguna menikmati pengalaman visual yang lebih cerah, tajam dan juga bertenaga.

Di bahagian kamera, ia teersedia tiga kamera di bahagian belakang yang merangkumi kamera utama AF dwi-piksel 12MP dengan OIS, kamera sudut ultra lebar 12MP dan kamera telefoto 8MP yang menyokong 30x Space zoom. Turut disertakan ialah kamera swafoto 32MP yang terletak di dalam punch-hole di bahagian atas skrin.

Telefon pintar ini turut disokong oleh beberapa siri ciri kamera terkemuka seperti Dual Recording yang memaparkan Picture-in-Picture View dan Split View yang sedia merakam aksi menarik dan bersedia menyampaikan kandungan inspirasi untuk menjadi viral di media sosial.

Mengenai kuasa peranti,  Galaxy S21 FE 5G  mempunyai bateri berkapasiti 4,500mAh. Selain itu, Galaxy S21 FE 5G juga menyokong ciri Pengecasan Super Pantas dengan kuasa sehingga 25W, di mana pengguna boleh mencapai lebih daripada 50% hayat bateri dalam masa 30 minit sahaja.

Itulah beberapa spesifikasi Galaxy S21 FE dan review dari kami dan semestinya ia menyokong semua keperluan para Gen Z untuk meluahkan, mencipta dan berkongsi inspirasi dengan orang lain. Untuk pasaran Malaysia, telefon pintar ini tersedia dalam dua pilihan konfigurasi memori iaitu 8GB RAM dengan memori dalaman 128GB dan 8GB RAM dengan memori dalaman 256GB.

Samsung Galaxy S21 FE 5G kini boleh didapati di Malaysia pada harga RM2,899 (128GB) dan RM3,099 (256GB) Mulai sekarang hingga 28 Februari, anda boleh menikmati diskaun sehingga 30% untuk aksesori terpilih seperti Galaxy Watch4 dan Galaxy Buds dengan setiap pembelian Galaxy S21 FE 5G.

Akhir sekali, apabila Tahun Baru Cina semakin hampir, dari 7 Januari hingga 27 Februari 2022, pelanggan boleh menikmati e-baucar bernilai RM68 untuk Galaxy S21 FE 5G semasa musim perayaan ini.

Untuk maklumat lanjut tentang tawaran, anda boleh layari di sini; untuk maklumat lanjut tentang Samsung Galaxy S21 FE 5G, lawati di sini.


Rihanna Hamil Anak Sulungnya Bersama A$AP Rocky

Penyanyi popular, Rihanna yang kini hamil anak pertama bersama teman lelakinya yang juga seorang rapper, A$AP Rocky. Berita kehamilannya diketahui selepas Rihanna menunjukkan ‘baby bump’ ketika bercuti di New York City.

Dalam foto yang tersebar di internet, penyanyi yang berdarah barbados ini kelihatan begitu cantik dengan memakai jaket panjang yang berwarna merah jambu.  Rihanna dengan sengaja membiarkan butang jaketnya terbuka untuk menampakkan perutnya yang semakin membesar.

Pada sisi yang lain, A$AP Rocky kelihatan sangat penyayang. Dia yang mengucup dahi Rihanna sambil menikmati jalan yang bersalji. Rihanna dan A$AP Rocky telah lama berkawan sehingga akhirnya pada November 2020 mereka berdua secara rasminya telah menjalinkan hubungan percintaan.

A$AP Rocky juga berkongsi perasaannya terhadap Rihanna. Dia mengakui bahawa dia sangat menyayangi bekas kekasih Chrsi Brown itu.

“Dia adalah cinta dalam hidup saya. Ia adalah sesuatu yang hebat apabila saya menemui jodoh saya seperti Rihanna. Jumlahnya mungkin seperti satu dalam sejuta. Dia adalah jodoh saya!” kata A$AP Rocky.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mahkamah Bakal Keluarkan Waran Tangkap Terhadap Norjuma Habib

Pada Isnin,(31 Februari 2022) Mahkamah Tinggi Kuala Lumpur telah memerintahkan pihak peguam syarikat Fame Up Entertainment untuk memfailkan waran tangkap terhadap usahawan selebriti, Norjuma Habib.

Arahan tersebut dikeluarkan oleh Hakim Mahkamah Tinggi Kuala Lumpur, Yasmin Abdul Razak berikutan gagal memberi kerjasama dari permulaan kes dan juga kerana menghina mahkamah atas keingkarannya mengikut perintah yang ditetapkan.

Bagi kes saman kedua, mahkamah turut memerintahkan pembayaran ganti rugi sebanyak RM260,000  dibuat kepada Fame Up Entertainment beserta permohonan maaf di media cetak dan di beberapa surat khabar rasmi.

Norjuma juga tidak dibenarkan membuat mana mana kenyataan dengan menerbitkan dan menyebarkan fitnah kepada plaintif secara lisan ,media percetakan atau melalui internet dengan memuat naik turun di media sosial. Keputusan itu dibuat oleh Hakim Dato Hj Akhtar Tahir.

Untuk rekod, Fame Up Entertainment telah memfaikan dua saman fitnah kepada Norjuma sejak 2019 dan 2020 berikutan penyebaran fitnah usahawan itu pada syarikat berkenaan sekitar 2018 dan 2020 yang lalu.


Malaysia Berada Di Tempat ke-7 Di Dunia Untuk Tweet Terbanyak Mengenai K-Pop

Berjumlahkan 7.8 bilion Tweets secara global pada tahun 2021, #KpopTwitter sekali lagi memecahkan rekod tahun 2020 yang berjumlah 6.7 billion Tweets. Perbualan di #KpopTwitter semakin rancak dan meluas pada tahun 2021 dengan peningkatan volum Tweet secara global sebanyak 16% . Malaysia berada di tempat ketujuh antara 20 negara yang paling banyak Tweet berkaitan K-Pop pada tahun 2021.

Tahun 2021 merupakan tahun yang mengagumkan terutama sekali terhadap artis-artis muda seperti ENHYPEN (@ENHYPEN), Stray Kids (@Stray_Kids), aespa (@aespa_official), dan ITZY (@ITZYofficial) yang telah menjalinkan hubungan bersama peminat-peminat mereka di Twitter. Analisis di Twitter mendapati 20 negara dengan Tweet terbanyak tentang K-pop, 20 negara dengan peminat K-pop terbanyak, artis K-pop paling popular dan juga artis baru paling popular.

Peminat K-pop di Malaysia berjaya meletakkan negara Malaysia di tempat ketujuh bagi negara terbanyak Tweets berkaitan K-pop pada tahun 2021 dan turut menjadikan BTS (@BTS_twt) sebagai artis K-pop yang sering dibicarakan. Menariknya, BTS ARMY di Malaysia turut menghulurkan bantuan kepada mereka yang terjejas akibat banjir pada Disember 2021.

Di kalangan audiens dari seluruh dunia, Indonesia menjadi negara yang paling banyak Tweet berkaitan
K-pop dua tahun berturut-turut. Negara lain seperti Filipina, Korea, Thailand, Amerika Syarikat, Mexico,
Brazil, India dan Jepun berjaya ke tangga 10 teratas.

Walaupun senarai negara dengan bilangan peminat terbanyak (dianalisis oleh jumlah unique authors) kelihatan serupa dengan senarai Tweet terbanyak, mendapati Indonesia di tempat pertama dan diekori dengan negara lain seperti Jepun dan Filipina, negara seperti Peru, Colombia, Singapore dan Ecuador turut tersenarai dalam 20 teratas tahun ini.

Tak lain dan tak bukan, ikon pop abad ke-21, BTS (@BTS_twt) memegang takhta sebagai artis K-pop paling
banyak di Tweet secara global. Konsert ‘BTS PERMISSION TO DANCE ON STAGE – LA’ telah menyumbang sebanyak 68 juta Tweets di seluruh dunia. NCT (@NCTsmtown) berada di tempat kedua, dua tahun berturut-turut.

Artis sensasi seperti BLACKPINK (@BLACKPINK) dan yang paling berpengalaman EXO (@weareoneEXO) tersenarai dalam carta 20 teratas. Namun, kumpulan-kumpulan K-pop baharu turut mengukuhkan kedudukan mereka. Contohnya seperti TOMORROW X TOGETHER (@TXT_members) yang dahulunya di tempat kelapan dan sekarang berada di tempat keenam. Tak lupa juga ATEEZ (@ATEEZofficial) naik satu anak tangga ke tempat kesembilan, dan Stray Kids (@Stray_Kids) di tempat ke-10.

Dengan banyak lagi idola yang akan datang berhubung dengan peminat mereka di Twitter, kemungkinan #KpopTwitter akan terus memecahkan rekod baharu setiap tahun.

Selain K-pop, perbincangan berkaitan hiburan Korea terus berkembang. Hal ini kerana peminat K-pop bukan sahaja berbual tentang lagu kegemaran, persembahan, mahupun konsert kesukaan mereka, malah, mereka turut menunjukkan minat terhadap drama Korea, dan webtoon yang disertakan soundtrack atau dibintangi idola K-pop kegemaran mereka.

Apabila perkongsian hiburan Korea secara global semakin meningkat, kami tidak sabar untuk melihat lebih banyak perbualan yang pelbagai di Twitter dan menyediakan lebih banyak kandungan yang boleh anda lihat #HanyaDiTwitter pada tahun 2022.

Sumber: Data internal Twitter, Tweet Global, 1 Jan – 31 Dis, 2021.
Nota: Bagi tahun 2021 kami menganalisis 10 artis K-pop yang sedang meningkat naik di seluruh dunia yang
memulakan kerjaya dari tahun 2019 hingga 2021 melalui Tweet yang berkaitan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pernah Terjangkit Wabak COVID-19, Harris Alif Bersyukur Intan Ladyana Selamat Melahirkan Anak Pertama

Tahniah diucapkan kepada Harris Alif dan Intan Ladyana kerana baru sahaja dikurniakan cahaya mata pertama mereka semalam, 31 Januari 2022.

Harris, 23, meluahkan rasa syukur dikurniakan rezeki bergelar bapa kepada anak perempuan mereka itu.

“Alhamdulillah, saya sangat bersyukur dikurniakan rezeki dengan kelahiran anak pertama ini. Bayi kami dilahirkan pada jam 11.40 malam, 31 Januari 2022,” katanya.

Tambah Harris, meskipun Intan pernah dijangkiti wabak COVID-19 ketika kehamilannya, namun keadaan isterinya itu bersama bayi mereka kini baik-baik sahaja.

“Meskipun dilanda ujian ketika kehamilan isteri saya di mana dia terjangkit wabak COVID-19, namun keadaan kembali normal. Alhamdulillah, Intan dan bayi kami berada dalam keadaan baik.

“Kami mengucapkan terima kasih kepada semua pihak yang sentiasa mendoakan kesejahteraan buat kami,” katanya lagi.

Terdahulu, Harris dan Intan mendirikan rumah tangga pada 5 Februari 2021 dalam sebuah majlis yang mematuhi prosedur operasi standard ketat di Jabatan Agama Islam Wilayah Persekutuan (JAWI).

Dalam perkembangan lain, Harris bakal tampil dengan single terbaru yang terindah dalam hidupnya tidak lama lagi.


Selepas Isu Pedofil, Drama ‘Young Lady and Gentleman’ Dikritik Gara-gara Adegan Kontroversi

Drama Korea Young Lady and Gentleman sekali lagi menerima kritikan pedas untuk episod terbarunya yang disiarkan pada penghujung Januari 2021. Drama yang disiarkan di KBS2 itu dikecam kerana memuatkan adegan kanak-kanak yang dikurung bapanya kerana cintanya tidak direstui.

Dalam episod yang disiarkan pada hari Ahad (30/1), Park Dan Dan (Lee Se Hee) diceritakan baru bercinta dengan Lee Young Kook (Ji Hyun Woo).

Bagaimanapun, Park Soo Cheol (Lee Jong Won) sebagai bapa Park Dan Dan menentang hubungan itu kerana perbezaan umur 14 tahun antara anak perempuannya dan Le Young Kook.

Park Soo Cheol kemudiannya mengambil tindakan mengunci anak perempuannya di dalam bilik. Dia juga mengunci pintu dan menegaskan kepada ahli keluarga lain untuk tidak membuka pintu untuk Park Dan Dan.

Dipetik dari Allkpop , adegan ini membuat beberapa penonton tidak selesa.

Adegan itu juga telah dikritik kerana menjengkelkan dan menunjukkan gambaran purba keganasan rumah tangga.

Sebelumnya, Young Lady and Gentleman juga dikritik lantaran dinilai meromantisisasi pedofil di mana lelaki dewasa dan wanita di bawah umur saling jatuh cinta.


‘Saya Selamba Bagi OTP’- Siapa Sangka, Luna Maya Pun Kena Tipu Scammer

Artis Luna Maya menjadi mangsa salah satu penipuan atau scammer menerusi dalam talian telefon.

Daripada cerita Luna menerusi akaun YouTube peribadinya, dia mendapat panggilan daripada seseorang yang mengaku sebagai pembekal telefon bimbit.

“Saya baru sahaja ditipu lelaki, saya dihubungi mengatakan dia dari Telkomsel, Telkomsel Point. Saya tahu saya mempunyai banyak mata poin dan saya tidak pernah menggunakannya,” kata Luna Maya.

“Apabila saya ditawarkan untuk bertukar mata poin dengan 3 bulan panggilan percuma, saya fikir tidak mengapa dan saya berkata ya. Walaupun saya curiga kerana yang di hadapan adalah +1, bukan nombor pejabat dan ia adalah nombor WhatsApp , kawan-kawan,” sambungnya.

Penipu yang tidak bertanggungjawab itu menawarkan Luna Maya untuk menukar baki mata dengan wang.

“Dia kata saya masih ada 800 mata dan boleh jadi IDR 800 ribu (RM234), terus saya fikir tak apa,” tambah Luna Maya.

Tanpa disedari Luna Maya memberikan nombor OTP yang tidak sepatutnya diberikan kepada sesiapa.

“Saya kemudian diarahkan untuk masuk M-Banking sudah, dan kemudian diarahkan ke E-Wallet juga, ini juga untuk penonton berhati-hati, jangan sesekali beri OTP. Sebab bila dia minta OTP, saya dengan selamba beri OTP, itu benar-benar salah,” katanya.

Luna segera menyedari bahawa dia telah ditipu kerana baki akaunnya telah berkurangan sebanyak Rp1.9 juta (RM554).

“Tiba-tiba saya nampak mesej saya, sepatutnya dapat duit debit transfer tapi ditolak Rp. 1.9 juta, hampir 2 juta, kawan-kawan! Saya kena tipu cuma 800, saya bayar Rp. . 2 juta,” -akhirinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aktor Filem ‘The Hunger Games’ Moses J. Moseley Maut Kerana Luka Tembakan

Berita sedih datang kembali dari dunia filem Hollywood. Pelakon Moses J. Moseley, yang semakin dikenali dengan wataknya dalam siri lama “The Walking Dead” dilaporkan telah meninggal dunia.

Moses meninggal pada usia 31 tahun. Ironinya, Musa meninggal dunia selepas mengalami luka tembakan. Pelakon yang turut bermain dalam filem “The Hunger Games: Catching Fire” itu ditemui mati di Georgia.

Dietik dari BBC, kini, polis masih menjalankan siasatan lanjut bagi mendedahkan kronologi kematian Moses. Berita kematian Moses muncul selepas keluarga pelakon itu memfailkan laporan hilang kepada polis.

Ini kerana mereka sekeluarga risau kerana sudah seminggu Moses tidak mendapat khabar berita. Kereta Moses kemudian dikesan dan pelakon berusia 31 tahun itu ditemui mati pada Rabu (2/2).

Pengurus Moses, Tabatha Michew, turut mengulas mengenai berita sedih itu. Dia mengesahkan bahawa Moses telah mati. Dia memuji Moses sebagai pelakon yang begitu baik.

“Dia disayangi oleh semua orang yang bertemu dengannya. Cahaya yang begitu terang di mata semua orang,” kata pengurus Moses dalam satu kenyataan. “Moses adalah orang yang hebat dan jika anda mempunyai peluang untuk bertemu dengannya, dia akan menggembirakan hari anda.”

Berita pemergian Moses akibat luka tembakan mengejutkan ramai orang. Sebabnya, Moses terkenal sebagai seorang tokoh yang baik dan diketahui tidak pernah mempunyai musuh. Malah Moses dikatakan sentiasa ada untuk sahabat-sahabatnya apabila diperlukan.


‘Cukuplah Umum Tahu Kami Dah Bercerai’ – Aishah Enggan Ulas Panjang Isu Perceraian

Masih tular mengenai isu perceraian biduanita negara Datuk Wan Aishah Wan Ariffin yang digembar-gemburkan di media sosial, kini penyanyi veteran tanah air tampil beri penjelasan tentang duduk perkara sebenar di Instagram nya.

Aishah menjelaskan selepas membuat persembahan atas jemputan Berita Harian, penyanyi veteran ini bertemu dengan wartawan Berita Harian, Bobo Fahad.

Dari pertemuan itu banyak cerita dikongsi bersama Bobo, dari menyentuh soal lagu baru dan kehidupan kemudian timbul isu status diri terkini. Menjawab soal status diri, Aishah mengakui bahawa dirinya sudah diceraikan.

“Hari ini terasa sedikit goyang.. Wartawan mencari saya untuk temuramah mengenai perceraian saya. Aduuuh sakitnya masih terasa, walaupun saya nampak ok dan tersenyum. Saya cuba elak di temuramah hanya untuk bercerita tentang hal itu.

Saya cuma mahu jelaskan sedikit situasi bagaimana hal ini keluar, apabila saya dijemput oleh Berita Harian untuk buat persembahan. Dan ber semuka dengan wartawan Bobo Fahad. Banyak kami bercerita tentang lagu, kehidupan saya sekarang dan akhirnya timbul lah soalan status.

Dan saya menjawab dan mengakui yang saya sudah pun diceraikan. Saya terpaksa jawab dan menjelaskan kedudukan saya.

Ini penting untuk mengelakkan fitnah. Jadi jangan ada pihak yang tuduh-tuduh sembarangan mengatakan saya saja bercerita. Bila wartawan lain telefon untuk temuramah tentang hal itu saya katakan tak ada komen apa-apa lagi.” Tulisnya

Dalam muat naik penyanyi ini di Instagram nya, Aishah enggan mendedahkan punca keretakan rumahtangganya kepada orang ramai dan cukup sekadar mengetahui status terkini dirinya. Selain itu, Aishah juga mengatakan dirinya mahu menjalani kehidupan yang tenang dalam usia begini.

“Cukuplah umum tahu kami dah bercerai. Kenapa, bila, mengapa dan lain-lain tak perlulah diceritakan. Berilah kami ruang untuk teruskan fasa hidup ini dengan tenang.

Yang dah lepas tu biarkanlah ia berlalu. Terima kasih teman-teman, keluarga dan peminat yang mendoakan saya dan anak-anak.” Tulisnya lagi

Untuk rekod, penyanyi Janji Manismu ini mendirikan rumahtangga keempatnya bersama bekas suami pada tahun 2017 dan berakhir pada Disember 2021 lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saman Menteri-Menteri Sedap Sikit’- Ustaz Abu Syafiq Pesan Jangan ‘Sembah’ Vaksin

Berikutan kontroversi mengenai isu vaksin Covid-19 yang dikongsikan di media ustaz Abu Syafiq atau nama sebenarnya Mohd Rasyiq Mohd Alwi, Menteri Kesihatan Malaysia, Khairy Jamaluddin memfailkan saman fitnah ke atas pendakwah tersebut.

Susulan isu tersebut, pendakwah ini memuatnaik di Instagram nya dengan mengatakan pihaknya akan memfailkan saman balas semula terhadap menteri dengan nilai saman RM500 juta.

“Saya akan saman balas RM500 JUTA. Saman menteri-menteri ‘sedap sikit’ sebab poket mereka berkepok.” Tulisnya

Dalam muat naik Abu Syafiq di Insta-Stories sebelum ini, pendakwah ini seolah-olah menyindir Khairy dengan membuat tanda pagar dengan ayat menteri koyak sebelum memuatnaik ayat permohonan maaf dan mengatakan akan membuang video serta posting berkaitan menteri kesihatan tersebut.

“KJ. Saya minta maaf banyak-banyak. Maafkan saya ye. Saya akan buang semua video dan posting saya pasal Abang KJ tu. Usahlah Abang KJ bersedih. Saya sayang Abang KJ. Semua orang pun sayang. Allah sayang..

(Jangan ‘sembah’ Vaksin Usah Per’tuhan’kan WHO)” Tulisnya

Manakala dalam muat naik terkini pendakwah ini di Instagram nya, Abu Syafiq dengan tegas mengatakan dirinya tidak akan berdiam diri dan akan melawan pemimpin zalim habis-habisan.

“Pendirian saya terhadap pemimpin zalim bukan senyap dan bisu walau mereka pukul dan siksa kamu. Seperti ia pendirian ramai agamawan lain. Hanya tunduk dan patuh kepada kezaliman dan kejahatan.

Pendirian saya adalah LAWAN. Lawan sampai mati. Sedikit pun tak gentar dengan apa-apa ugutan.

“Dan janganlah engkau menganggap, bahwa Allah alpa dari apa yang diperbuat oleh orang yang zalim. Sesungguhnya Allah menangguhkan mereka sampai hari yang pada waktu itu mata mereka pasti terbeliak”.

وَلَا تَحْسَبَنَّ اللّٰهَ غَافِلًا عَمَّا يَعْمَلُ الظّٰلِمُوْنَ ەۗ اِنَّمَا يُؤَخِّرُهُمْ لِيَوْمٍ تَشْخَصُ فِيْهِ
الْاَبْصَارُۙ” Tulisnya

Apa-apa pun harap semuanya dapat diselesaikan dengan cara baik.


Sah Bergelar Suami, Usop Jawab Soal Zuriat

Tahniah diucapkan kepada penyanyi muda dan berbakat besar, Usop atau nama sebenarnya Muhamad Saiful Naim B. Mohd Noor 24 kerana kini sah menjadi suami kepada gadis pilihannya Nur Fatihah Md Hashim hari ini.

Majlis akad nikah itu diadakan secara tertutup di KOMPLEKS DARUL HIDAYAH, Permatang Tok Gelam, 13100 Penaga, Pulau Pinang.

Acara akad nikah ini berwalikan bapa kepada Nur Fatihah, Md Hashim Bin Nordin dan bersaksikan Abang kepada Nur Fatihah,  Muhammad Firdaus. Dalam majlis pernikahan ini menyaksikan hantaran sembilan dulang dari pihak perempuan dan berbalas tujuh dulang dari pihak lelaki, manakala mas kahwin sebanyak RM3,000.00 serta seutas gelang tangan sebagai acara batal air sembahyang .

Difahamkan majlis bagi pihak perempuan akan berlangsung pada malam ini dan majlis resepsi bagi pihak lelaki akan diadakan pada 13hb Feb 2022 di Kulim Kedah.

Berkongsi kisah percintaan mereka, perkenalan Usop dan Teha sejak 2 tahun yang lalu kini diteruskan kepada ikatan pertunangan sebelum bergelar sebagai pasangan suami isteri.

Sebagai info, Teha berkhidmat sebagai seorang kakitangan bahagian pentadbiran di sebuah syarikat Pulau Pinang dan membuat kerja sampingan iaitu berniaga barangan kosmetik. Menurut Usop, dia berharap agar peminat serta mereka yang mengenalinya dapat mendoakan kebahagian dirinya dan Nur Fatihah sehingga ke anak cucu.

” Saya juga ingin mengucapkan terima kasih kepada semua ahli keluarga kedua-dua belah pihak serta mereka yang terlibat dalam menjayakan majlis ini.” Ujar Usop

“Walaupun usia saya boleh dikatakan masih muda, tapi saya harap dapat membimbing dan memegang tanggungjawab ini dengan sebaik mungkin. Saya ingin menjadi suami yg terbaik buat Fatihah. Ini adalah janji saya kepada keluarga bagi memastikan ikatan ini terus berkekalan. Soal zuriat saya dan isteri tidak terburu-buru sebaliknya saya serahkan kepada rezeki. Saya percaya masa yang tepat akan tiba.

“Tapi buat masa ini fokus kami berdua adalah untuk membina kehidupan sebagai suami isteri terlebih dahulu. Saya ingin melihat Fatihah bahagia bersama saya,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Puji Wajah Chef Wan Masa Muda Macam Iras Jackie Chan!

Cef selebriti terkenal, Datuk Redzuawan atau lebih dikenali sebagai Chef Wan ini memuat naik foto lama bersama bekas majikannya Kiana Gentry di akaun Instagram.

Chef Wan yang satu ketika dahulu pernah bekerja sebagai cef peribadi dan juga ketua tukang masak di restoran milik Kiana dan mendiang suaminya Thomas Gentry, memuat naik gambar kenangan bersama bekas majikannya di media sosial.

“Foto saya dan Kiana di rumah pantai di Utara Haleiva Oahu pada hari Ahad semasa ulang tahun perkahwinan dia parti makan tengah BBQ.

Dia sayang dan kagumi saya seperti ahli keluarga dia sendiri semenjak hari pertama saya datang bekerja dengan mereka sebagai ketua cef di restoran Angelica mereka di pusat Gentry Pacific dan di rumah mereka sebagai cef peribadi.

Pengalaman yang menakjubkan kerana kami banyak mengembara di merata tempat. Saya berusia 32 tahun waktu itu. Dia sentiasa menawan, jelita dan sangat baik hati dan seorang yang pemurah.” Tulisnya

Melihat foto cef selebriti itu sewaktu muda membuatkan ramai orang terkejut melihatnya, dan rata-rata ramai warganet memberi komen yang menarik di ruangan komen posting tersebut.

“Anda nampak sangat muda.. Macam 23 ke 25 tahun.. Nampak macam lepasan graduan.. ‘No kidding lah..”

“@_chefwan58 Dato muda dulu macam @jackiechan iras-iras”

“Wow.. Muka anda nampak macam bintang filem Hong Kong lah Dato.. Tapi nasib baik anda jadi cef, kalau tak Jackie Chan pun susah mahu cari makan.. Apa-apa pun doakan anda sihat dan gembira selalu.”

“Wah Chef, anda kurus dan kacak dalam gambar. Hari ni tetap kacak”

“Anda 32 ?? Anda tak nampak langsung macam 32 Chef Wan !. Pertama kali saya teka bila tengok gambar tu, anda mungkin baru ‘graduate’ ke apa. Anda nampak sangat muda. Lah ni dah pangkat atok pun masih nampak muda lagi” komen mereka

Chef Wan memang nampak awet muda dari dulu sampai sekarang!


Nabila Razali Dijangkiti Covid Buat Kali Ke-2, Mohon Doakan Kesembuhan

Penyanyi dan pelakon, Nabila Razali memaklumkan dirinya dijangkiti Covid-19 buat kali kedua menerusi muat naik terkininya di Instagram.

Berita yang dikongsikan pelatun lagu popular Pematah Hati ini mengatakan, dirinya memohon maaf kepada mana-mana pihak yang terkesan kerana terpaksa menangguhkan kerja selama 10 hari untuk jalani kuarantin.

Dalam pada itu, Nabila juga meminta doa daripada orang ramai agar mendoakan dirinya segera sembuh dan pulih seperti sedia kala dari serangan virus tersebut.

Dukacitanya saya ingin memaklumkan bahawa saya telah dijangkiti virus #Covid19 buat kali yang ke-2 (Ya, kali kedua). Banyak kerja terpaksa saya tangguh/batal untuk 10 hari mendatang.

Saya ingin memohon maaf kepada pihak penganjur mahupun sesiapa yang terkesan dengan berita ini. Mohon doakan kesihatan saya kembali pulih seperti sedia kala.

Covid adalah benar dan ia ada di luar sana. Jaga keselamatan. Wasalam.” Tulisnya

Melihat muat naik penyanyi tersebut di media sosial, ramai rakan kenalan artis dan peminat membanjiri ruangan komen dengan menitipkan doa agar Nabila kembali sembuh seperti sedia kala.

“Semoga sis kuat dan cepat sihat” komen mereka

“Semoga cepat sembuh dan jaga keselamatan @nabila.razali”

“Allah. Semoga cepat sembuh dan jaga keselamatan”

“Semoga cepat sembuh! Jaga keselamatan! Jaga diri kak Bella!”

“Semoga kak Bella sayang cepat sihat. Semoga cepat sembuh dan dipermudahkan urusan. Jaga diri kak Bella sayang” komen mereka lagi

Semoga Nabila Razali cepat sihat dan kembali pulih seperti sedia kala.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ajar Mereka Yang ‘Tak de Telor'”- Fizo Omar Minta Netizen Ambil Iktibar Dari Kes Saman Hannan Medispa

Nampaknya kemenangan pengasas Hannan Medispa, Dr. Mohd. Hannan Mohd. Yusof dalam kes saman fitnah baru-baru ini menarik perhatian pelakon Fizo Omar. Hannan yang juga merupakan sahabat baik Fizo, memenangi kes saman fitnah di Mahkamah Sesyen Kota Bharu terhadap seorang doktor yang mendakwa pusat kecantikan itu menipu pelanggan dengan cara menggunakan produk murah.

Menerusi Instagram rasmi Fizo, usahawan muda ini memuji Hannan kerana sikap beraninya menegakkan kebenaran. Fizo turut meluahkan rasa kagumnya kepada Hannan kerana mengambil keputusan untuk menyalurkan wang kemenangan saman fitnah sebanyak RM1 juta tersebut kepada anak yatim dan masjid.

“Tahniah saya ucapkan kepada sahabat dan partner saya @dr_hannanyusof bukan diatas kemenangan dan sumbangannya, tapi tahniah diatas tindakan yang berani untuk mengambil tindakan undang-undang kepada mereka yang menabur fitnah di sosial media terutamanya.

Tambah Fizo lagi, orang ramai harus berwaspada dalam meninggalkan komen di sosial media supaya tidak mendatangkan fitnah.

“Sekarang ni,orang macam tak kisah dah nak komen apa, cakap apa di soc med. Mengikut akta undang-undang kita berhak untuk mengambil tindakan sekiranya komen atau kenyataan di soc media boleh menjejaskan reputasi dan menjatuhkan maruah mana-mana pihak.

“Jangan ingat bila kita komen tu,orang tak tahu dan tak kenal kita, especially yang kononnya nak menyamar guna FAKE account, teknologi sekarang canggih wak, boleh je nak tahu siapa dan kat mana”- katanya lagi.

Fizo memuji sikap Hannan yang tidak mementingkan wang kemenangan saman yang diperoleh tetapi soal maruah yang diperjuangkan.

“Respect dengan tindakan @dr_hannanyusof ni, bukan soal nak menang saman dan dapat duit ke apa, lebih kepada soal maruah dan juga mengajar mereka yang pengecut ‘tak de telor’ menggunakan soc med bukannya face to face.”- tegasnya

Fizo turut menasihati orang ramai yang gemar menggunakan akaun palsu supaya berhenti dan fokus pada diri sendiri.

“Yang  mana sibuk guna fake akaun tu, sudah-sudah lah. banyak benda lagi nak buat dalam hidup ini, lebih baik fokus untuk diri sendiri supaya lebih berjaya daripada sibuk stalk orang lain dan komen-komen macam macam dengan niat yang tak baik.”- tambahnya lagi.

Dipetik dari UTUSAN online, menurut Hannan, dakwaan doktor yang juga bekas pekerjanya pada November 2019 itu tular di Facebook menyebabkan syarikat mengalami kerugian pendapatan hampir RM1 juta. Sehingga hari ini, bekas pekerja Hannan Medispa yang kalah dalam kes itu masih belum menjelaskan saman sebanyak RM1 juta tersebut.


“Sedih Bila Melayu Sama Melayu Hina Menghina”- Normala Samsudin

Baru – baru ini pengacara dan personaliti TV Malaysia, Normala Samsudin ada memuat naik status di Instagram Story miliknya. Dalam perkongsian tersebut, jelas menunjukkan bahawa dia turut sedih dengan apa yang terjadi dalam politik Malaysia.

Kongsinya dalam Instagram Story, ramai yang sayang akan parti politik ini kerana terlalu dekat dengan hatinya. Dia juga lahir dan membesar dalam parti politik yang sama yang pada itu sistem parti ini berjalan dengan baik.

Tambahnya, golongan pemimpin dari kalangan senior perlulah mengakui kesilapan diri, mengundur dan tarik diri dengan cara terhormat.

Pasti tindakan yang dilakukan ini akan memberi kesan kepada rakyat dan dikenang sebagai pahlawan yang mengakui kelemahan sendiri.

Bukan itu sahaja, Normala juga turut menyatakan sepatutnya parti politik yang pernah menjadi pilihan rakyat sebelum ini seharusnya memberi ruang dan peluang kepada golongan anak muda yang berkaliber untuk mentadbir parti ini.

Normala juga turut bersedih apabila melihat sesama golongan Melayu saling menghina, mengata dan tikam belakang.

Tambahnya, Melayu tidak pernah menghukum kepada golongan yang pernah berjasa, malah Melayu akan lebih menghormati jika berundur dan sedar dengan kesilapan diri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Alhamdulilah”- Lisa Surihani Kongsi Pengalaman Menarik Bawa Anak Kecil Pergi Vaksin

Bermula Februari 2022, kanak-kanak berusia lima hingga 11 tahun sudah boleh mendaftar dan menyertai Program Imunisasi Covid-19 Kebangsaan Kanak-kanak (PICK Kids) yang telah dilaksanakan di beberapa lokasi di Malaysia.

Program Imunisasi ini juga turut mendapat perhatian dari Lisa Surihani. Menurut perkongsiannya di laman Instagram, Lisa telah membawa puteri sulungnya Yahaira Leanne yang telah diadakan di PWTC, Kuala Lumpur.

Dalam penulisannya, Lisa berkongsikan perasaan Yahaira yang dikatakan sedikit takut dan suntikan jarum tersebut sedikit sakit untuk anaknya.

Namun kesakitan tersebut hanyalah seketika sahaja dan Lisa kagum melihat anaknya berjaya mengendalikan dirinya sendiri.

Tambahnya, pengalaman imunisasi kanak-kanak di PWTC sangat menyenangkan untuk kanak – kanak. Sukarelawan dan kakitangan perubatan yang mengalu-alukan kedatangan dan mesra menyebabkan kanak – kanak merasa seronok.

Disana, mereka juga turut menyediakan tayangan filem Netflix dan ‘bean bag’ untuk kanak – kanak semasa sesi pemerhatian.

A post shared by Lisa Surihani Mohamed 💋 (@lisasurihani)

Lisa turut bersyukur dan berharap tiada kesan sampingan yang besar akan terjadi. Dia memberi anaknya rehat dan tiada aktiviti lasak sambil mengharapkan kepada netizen untuk berdoa kesejahteraan anaknya itu.


Mahu Menua Bersama, Ramai Puji Lihat Video Memey Suhaiza Dan Abby Abadi “Dating”

Satu perkongsian di Instagram milik pelakon, pengacara dan usahawan wanita, Memey Suhaiza telah mendapat perhatian dari netizen baru-baru ini.

Dalam perkongsian tersebut, Memey ada menyatakan bahawa dia sudah lama tidak bersua bersama Abby Abadi dan kali ini dia berpeluang ‘dating’ berdua. Dia juga turut menyatakan pasti ramai netizen yang rindukan melihat mereka berdua bersama.

Tambahnya, jika mereka keluar bersama pasti akan meriah dan ada sahaja perkara yang akan dilakukan. Memey juga berkata bahawa dia mahu menjadi bertambah rapat dan tua bersama dengan Abby Abadi.

A post shared by wifeyNH (@memeysuhaiza)

Perkongsian tersebut telah mendapat perhatian yang positif dari netizen. Ramai yang berasa kagum dengan ke akraban yang ditunjukkan oleh mereka berdua.

Malah ada juga yang turut suka serta mendoakan agar keduanya-duanya bahagia bersama keluarga masing-masing.


Peminat Tak Boleh Terima Ezurin Khyra Bercerai, Ini Reaksinya!

Siapa yang tidak kenal dengan Ezurin Khyra yang merupakan seorang ikon ternama dalam dunia fesyen.

Ezurin merupakan ibu tunggal dan pernah berkahwin dengan Tunku Datuk Yaacob Tunku Tan Sri Abdullah dan dikurniakan lima cahaya mata hasil perkahwinannya.

Terbaru di laman Instagram miliknya, Ezurin telah membuka sesi soal jawab bersama netizen untuk bertanyakan soalan kepadanya.

Ternyata banyak soalan yang di ajukan pengguna Instgram kepada Ezurin dan persoalan tersebut lebih kepada cara hidup dan kehidupannya sebagai seorang ibu tunggal.

Satu soalan yang menarik perhatian apabila ada seorang netizen yang membuat pengakuan bahawa dia tidak dapat menerima apabila Ezurin telah bercerai bersama suaminya.

Bagi netizen ini, kedua-dua pasangan ini nampak bahagia dan setelah bercerai, mereka menjalani kehidupan sendiri dengan bahagia.

A post shared by EZURIN KHYRA (@ezurinkhyra)

Ezurin telah mengambil soalan yang diajukan oleh netizen dan menjawabnya bahawa dia bersyukur kerana dia dan suami telah mempunyai cinta yang terbaik untuk satu sama lain iaitu lima orang anaknya.

Tambahnya, dia sentiasa mendoakan yang terbaik untuk suaminya dan suaminya juga turut mendoakan terbaik untuk dirinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


7 Top Selebriti Kpop Yang Wajib Menjalani Latihan Militari Pada Tahun 2022-2023

Bagi anda yang meminati selebriti Kpop atau bintang drama Korea lelaki, anda perlu bersiap sedia kerana idola anda yang lahir pada tahun 1993 – 1994 bakal menjalani latihan militari pada tahun ini sehingga tahun hadapan.  Selepas usia mereka memasuki 18 tahun, lelaki Korea yang sihat dari segi fizikal dan mental wajib menjalani latihan militari (enlistment).

Mereka sebenarnya boleh menangguhkan urusan pendaftaran sehingga usia mereka mencecah 28 tahun. Tempoh latihan yang diperlukan adalah setengah tahun dan ini bermakna mereka tidak dibenarkan untuk menjalankan sebarang aktiviti penggambaran, komersil dan sebagainya.

Atas sebab ini, peminat mereka merasakan ianya adalah seperti satu mimpi ngeri kerana idola mereka tidak akan muncul di khalayak ramai untuk temppoh masa yang agak lama.

Berikut kami senaraikan 7 idola selebriti Kpop yang wajib berkhidmat dalam latihan militari pada tahun 2022 – 2023. Siapakah mereka? Jom kita tengok!

Sememangnya Jin yang dilahirkan pada tahun 1992, tetapi oleh kerana BTS mendapat Order of Cultural Merit, iaitu satu penghargaan tertinggi di Korea yang diberikan secara langsung oleh Presiden Korea Selatan. Semua anggota mempunyai hak untuk memohon penangguhan perkhidmatan tentera sehingga umur mereka mencecah 30 tahun.

Ini bermakna, Jin harus menjalani latihan ini pada Disember 2022 atau setidak-tidaknya sehingga usianya mencecah 31 tahun. Namun, sehingga hari ini, masih belum ada maklumat rasmi mengenai masa yang tepat untuk Jin mendaftar.

Kai yang dilahirkan 14 Januari 1994, ini bermakna usianya pada tahun ini sudah memasuki 28 tahun. Tentu sahaja Kai wajib menjalani latihan militari sebelum 14 Januari tahun hadapan.

Untuk para peminat Song Kang, anda semestinya perlu bersedia dari segi mental mulai tahun ini. Ini kerana pelakon yang namanya semakin melonjak naik ini akan memasuki usia 28 tahun pada 23 April 1994.  Ini bermakna sebelum tarikh itu pada tahun 2023, dia pasti sudah menyertai latihan ketenteraan.

Song Kang dikhabarkan akan kembali muncul dalam Sweet Home musim ke-2. Jika ini benar, maka dia berkemungkinan besar akan disenaraikan memasuki tentera pada masa injury time.

Bintang drama Weightlifting Fairy Kim Bok-Joo (2016) dan Start-Up (2020) ini dilahirkan 22 Februari 1994. Sehingga hari ini Nam Joo-Hyuk dikhabarkan belum membintangi sebarang drama baru, jadi dia berkemungkinan akan mendaftar untuk perkhidmatan ketenteraan dalam masa yang terdekat ini.

Idola Kpop sekaligus adalah pemilik syarikat perusahaan dan rakaman ini dilahirkan pada 15 Februari 1993 dan usianya akan mencecah 29 tahun pada tahun ini. Ini bermakna beliau tidak boleh lagi melengahkan urusan pendaftaran ketenteraannya sama sekali. Ravi juga dikhabarkan akan menyertai perkhidmatan tentera pada Jun tahun ini.

Sama sepetti Ravi, Mino yang dilahirkan pada 30 Mac 1993 bakal menyambut hari lahirnya yang ke-29 tidak lama lagi. Jadi, dia juga tidak boleh lagi menangguhkan pendaftarannya sehingga umurnya melebihi 29 tahun.

Yang terakhir adalah penyanyi rap P.O yang dilahirkan pada 2 fenruaru 1993 dan kini usianya telah memasuki 29 tahun. Sama seperti Ravi dan Mino, mereka perlu segera bersiap sedia untuk menyertai latihan militari pada tahun ini. Dia dikatakan pernah memohon penangguhan perkhidmatan tenteranya pada Oktober tahun lalu dan hanya dibenarkan menangguhkannya sehingga akhir 2021. Ini bermakna dia mesti menyertai tentera pada 2022.

Itulah antara 7 selebriti Kpop lelaki yang bakal menajlani latihan militari pada tahun ini dan juga tahun hadapan. Yang mana satu adalah idola anda?


“Sampai Mont Kiara Hujan Lebat”-Caprice Anggap Persembahan Iqbal Zulkefli ‘Ke Laut’

Kemunculan usahawan sensasi sebagai salah seorang peserta program Big Stage 2022 mendapat reaksi dari pelbagai pihak. Ini termasuk dari penyanyi rap, Caprice yang tampil bersuara terhadap kejutan yang diberikan oleh program itu.

Menerusi video yang dimuatnaik di Instagram, Caprice berpendapat bahawa teknik pemasaran yang diberikan oleh pihak Astro begitu baik apatah lagi dengan kemunculan jutawan kosmetik Dato Seri Vida sebagai Presiden Netizen.

“Astro, Big Stage, marketing anda, marketing Big Stage memang A+++++. Anda ada Dato Seri Vida sebagai juri. Kebelakangan ni dia asyik viral.

Kemudian anda ada Iqbal sebagai peserta kejutan yang sentiasa viral. Jadi, salute kepada Astro dan Big Stage, Marketing anda kali ni A++. “-ulas Caprice

Tambah Caprice, dia turut menyifatkan persembahan Iqbal seperti sumbang ketika menyanyikan lagu Bila Bulan Berbicara nyanyian asal Broery Marantika.

“Cuma suara Iqbal tu bagi Cap laa sebagai penonton. Ke laut..Saya minta maaf bro, sampai Mont Kiara hujan lebat”- ujarnya lagi

A post shared by Tiger of AlQuds (@daddycapofficial)

Selain Iqbal, Big Stage 2022 turut menampilkan 11 peserta lain antaranya Lia Aziz, Aisyah Retno, Ajoi Zainal, dan Tuah Adzmi yang bakal merebut gelaran juara untuk edisi kali ini. Program yang dikendalikan oleh Alif Satar dan Sherry Al-Hadad itu akan bersiaran secara langsung selama lapan minggu setiap Ahad, 9 malam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Bagi 6″- Ernie Zakri Dan Syamel Komen Kemunculan Peserta ‘Misteri’ Di Big Stage

Nampaknya kemunculan seorang usahawan viral di dalam program Big Stage semalam menjadi misteri. Manakan tidak, kemunculannya telah menarik perhatian netizen kerana tiba-tiba diumumkan menjadi peserta ke-12 dan sekaligus menjadi perbualan hangat sehingga trending di twitter.

Ramai yang terkejut dan tertanya-tanya bagaimana usahawan ini boleh terlepas menjadi peserta pertandingan nyanyian tersebut. Difahamkan, usahawan ini yang pernah dikaitkan dengan jutawan kosmetik, Datuk Seri Vida ini tidak melalui ujibakat yang sepatutnya, betul ke?

Hal ini telah disebut sendiri  komposer dan  juri tetap Big Stage iaitu Ajai.

“Saya cakap berdasarkan profesional saya. Kalau dia hadir uji bakat, dia terus tak dapat”- ujarnya seleps usahawan ini membuat persembahan menyanyikan lagu Biar Bulan Bicara.

Hal ini turut mendapat perhatian penyanyi dan guru vikal, Ernie Zakri. Dalam ‘tweet’ terbarunya di laman twitter, Ernie meluahkan rasa tidak berpuas hati dan mempersoalkan kemunculan usahawan itu sebagai peserta Big Stage. Menurutnya, ramai lagi penyanyi yang lebih layak untuk menonjolkan bakat dalam program pertandingan nyanyian sebegini.

“Terlalu banyak talents yang hebat di Malaysia.. saya bagi 6! Tinggi sikit hehehehehehe”

Suami Ernie, yang juga seorang penyanyi popular, Syamel turut memberi reaksi di laman twitter peribadinya.

“Speechless… takpalah, biar bulan berbicara”- tulisnya.

Dalam pada itu, Ernie juga bersetuju dengan berkongsi kenyataan seorang pengguna twitter yang bercakap tentang bagaimana bermulanya kehancuran industri muzik dengan mengaitkan hal ini.

“Hal-hal muzik, yang lebih dipedulikan ialah faktor luar muzik. Gosip, perilaku dalam media sosial, paras rupa. Benda ini akan mengikis penghargaan muzik. Generasi baharu akan dewasa dengan penghargaan muzik yang tipis dan semakin menipis. Kalau dibiar, muzik kita kering harga.”

“Bagaimana bermulanya kehancuran industri muzik? Apabila hal-hal luar muzik lebih dipeduli berbanding muzik sendiri, dalam program/hebahan/sembang2 berkenaan muzik. Ya, aku sedang bercakap tentang kegilaan program Big Stage bawa masuk Iqbal sebagai peserta.”- tulis pengguna twitter yang menggunakan akaun dengan nama @inirondivu.

Di media sosial, kemunculan usahawan ini menjadi peserta Big Stage tidak disambut baik oleh penonton di laman media sosial, malah ada yang menganggap pihak produksi sengaja mencari publisiti demi mendapatkan rating yang tinggi. Betul ke?


Netizen Seloroh Nampak Bentuk Kemaluan Lelaki! Foto Sajat Berbikini Dikritik Netizen

Usahawan kontroversi, Nur Sajat Kamaruzzaman atau dikenali sebagai Sajat kembali mencetuskan kontroversi di media sosial.

Menerusi laman Instagram nya, Sajat atau nama sebenarnya Muhammad Sajjad Kamaruzzaman dilihat memuatnaik beberapa keping fotonya yang hanya mengenakan bikini ketika berada di tepi sebuah pantai.

“Selepas setiap ribut matahari akan tersenyum, untuk setiap masalah, ada penyelasaian, dan kewajipan jiwa yang tidak dapat dielakkan adalah untuk menjadi gembira.”-tulis Sajat

Ruangan komen di posting Sajat itu telah dibanjiri dengan komen netizen yang mengkritik pemakaiannya yang terlalu seksi, malah tidak kurang juga ada yang memintanya untuk kembali bertaubat.

“Sajat, Saya percaya masih ada iman dalam diri awak walau sekelumit. Ambillah masa jat untuk jat kembali pada fitrah. Allah tak kejam jat. Sungguh manusialah yang kejam terhadap diri mereka sendiri. Allah maha pengampun lagi maha penyayang jat. Ingat tu. Semoga Jat baik-baik sahaja.” komen mereka

Terdahulu, Sajat pernah dikecam netizen selepas memuatnaik foto dirinya yang hanya memakai set bikini sehingga menampakkan punggung dengan jelas. Sajat juga meluahkan rasa kecewa dan menegur sikap segelintir netizen yang masih menyibuk akan perihal dirinya meskipun tidak lagi menetap di Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Produksi Big Stage 2022 Dedah Sebab Iqbal Zulkefli Dipilih Sebagai Peserta Ke-12

Program realiti bakat baharu Big Stage 2022 membuka tirai dengan membuat kejutan memperkenalkan jutawan kosmetik, Dato Seri Vida (DSV) sebagai presiden netizen.

Di awal pengenalan konsert, Vida mengambil kesempatan untuk memohon maaf kepada rakyat Malaysia berikutan kontroversi yang melibatkan dirinya dan penyanyi popular Anuar Zain baru-baru ini.

Selain itu, pembaharuan format kali ini turut memperkenalkan juri pedas dan juri juara untuk bersama-sama dengan dua lagi juri tetap, Dato Sri Siti Nurhaliza dan Ajai mengadili persembahan peserta-peserta Big Stage 2022.

Bagi minggu pertama, ratu dangdut, Mas Idayu diberi tanggungjawab sebagai juri pedas untuk mengkritik persembahan para peserta manakala tempat juri juara yang menjemput penyanyi yang pernah menjuarai program realiti terbitan Astro,didahului dengan juara Gegar Vaganza 8(GV8), Aliff Aziz.

Bukan itu sahaja,Big Stage 2022 turut membuat sebuah lagi kejutan dengan mengumumkan usahawan sensasi dan penyanyi, Iqbal Zulkefli sebagai peserta mereka yang ke dua belas. Usai pengumuman tersebut, pelbagai reaksi telah diberikan oleh warganet termasuk mempertikaikan kredibiliti Iqbal sebagai seorang penyanyi.

Menjawab perihal tersebut, pihak produksi yang diwakili oleh Pengurus Saluran Astro Ria, Norzeha Mohd Salleh berkata pemilihan Iqbal sebagai peserta yang ke dua belas selaras dengan kriteria yang ditetapkan mereka.

“Untuk kriteria peserta, Iqbal dah pun penuhi kriteria tersebut. Yang pertama mempunyai jumlah video nyanyian yang tinggi di media sosial iaitu sekurang-kurangnya 500 ribu jumlah tontonan. Seterusnya untuk Big Stage kali ini kita ada kepelbagaian para peserta. Kita ada peserta yang hanya bergantung kepada jumlah tontonan dan kita tahu Big Stage adalah platform untuk mereka tunjukkan bakat yang dimiliki.

“Kita juga mempunyai guru vokal yang professional untuk membimbing mereka dan kita harapkan mereka dapat membuktikan kemampuan masing-masing. Kita sudah sediakan platform dan kini terpulang kepada mereka untuk meneruskan agenda seterusnya” kata Norzeha kepada Murai.my

Dalam pada itu, Iqbal yang mekar dengan lagu Hujan menerusi sebuah wawancara bersama media tidak menolak untuk membuat keputusan menarik diri dari program itu. Bagi pihak produksi, ketika ini mereka tidak menerima sebarang perkhabaran mengenai keputusan dari Iqbal .

Namun, bagi pihak Astro sendiri keputusan peserta untuk menarik diri dari mana-mana program realiti terbitan mereka bukan sesuatu yang baharu. Ini kerana sebelum ini ada dikalangan peserta yang telah berbuat demikian atas faktor-faktor tertentu.

“Setakat ini kita tidak menerima sebarang berita mengenai peserta yang ingin menarik diri.

Ini adalah pertandingan dan seandainya ada peserta yang ingin menarik diri seperti sebelum ini yang pernah berlaku jadi kami tidak boleh halang” kata Norzeha lagi

Untuk rekod, muzik video Hujan nyanyian Iqbal telah mendapat sebanyak 2.1 juta tontonan sejak dimuatnaik pada November tahun lalu. Bagi konsert minggu pertama, Iqbal mendapat markah terendah sebanyak 28.8% manakala Aisha Retno selesa dengan kedudukan teratas dengan perolehan markah 84.4%


Netizen Pertikai Status Agama Suami, Sharifah Sakinah Tampil Dedah Bukti!

Pelakon dan pengacara, Sharifah Sakinah tampil bersuara selepas terdapat segelintir netizen yang mempertikaikan status agama suaminya, Carl Michael Hansen.

Menerusi sebuah hantaran di Instagram, Sakinah menerima DM (Direct Message)  daripada seorang warganet yang mendakwa dirinya sudah murtad setelah berkahwin dengan jejaka itu. Bagaimanapun, menerusi carian terkini Sakinah telah pun memadam hantaran tersebut.

“Tahniah Kinah masuk kristian”- komen netizen di Instagram

Susulan itu, Sakinah memuatnaik kad perakuan suami memeluk agama Islam menerusi pendaftaran Majlis Agama Islam Selangor (MAIS) dan menjelaskan sebabnya untuk tidak memberikan bukti status agama suaminya.

“Kami tak post bukti sebab taknak mengharu-birukan keluarga mentua ya. Cuba anak awak tiba-tiba kena convert Hindu mau mak awak melenting tak? Nak sangat bukti swipe lah.

Terima kasihlah sebab mengharu-birukan keadaan. Kalau dah cakap dah lah dah lah, tayah buruk sangka. Habis semua nak kena tunjuk bukti.-Jelas Sakinah

Dalam pada itu, Sakinah menegaskan untuk tidak menampilkan bukti status agama suaminya itu kerana mahu menjaga hati keluarga mentua.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Patut Beri Dia Peluang” – Siti Nurhaliza Komen Penyertaan Iqbal Zulkefli Dalam Big Stage 2022

Penyertaan usahawan selebriti, Iqbal Zulkefli sebagai peserta Big Stage 2022 ternyata mengundang pelbagai persoalan daripada warganet.

Tidak terkecuali, juri tetap program itu, Dato Sri Siti Nurhaliza dan Ajai  turut terkejut dengan pengumuman tersebut sehingga Siti terleka untuk memasukkan markah bagi persembahan Iqbal usai menyanyikan lagu asal Broery Marantika berjudul Biarlah Bulan Bicara.

Menurut Siti, pada awalnya dia agak keliru sebaik mengetahui Iqbal merupakan peserta yang ke-12 untuk Big Stage 2022. Bagi Siti, dia mengambil pendekatan untuk bersikap profesional sebagai salah seorang juri untuk menilai persembahan Iqbal dan peserta-peserta lain. Malah, Siti turut berkata Iqbal wajar diberikan peluang untuk menunjukkan bakatnya.

“Saya keliru macam lagu intro tadi. Saya macam eh biar betul tapi apa yang saya boleh katakan saya perlu beri dia peluang. Kerana apabila dia sudah berada di atas pentas menunjukkan bakat dan keberanian, kita perlu beri peluang dan saya bagi markah berdasarkan apa yang saya lihat” kata Siti kepada Murai.my

Bagaimanapun, Siti berpesan agar Iqbal tidak mensia-siakan peluang yang ada apabila sertai program ini dan enggan membuat andaian awal terhadap mana-mana peserta terutamanya mengenai Iqbal yang dikritik ramai mengenai bakat nyanyiannya.

“Dia pun saya rasa perlu banyak belajar apabila sudah masuk Big Stage. Sebagai penyanyi, kelemahan itu pasti ada. kita tidak tahu kalau dia betul-betul serius dan akan jadi lebih baik dari yang lain? kita tidak boleh membuat andaian awal sebelum kita lihat dia punya perkembangan jadi kita beri dia peluang.

“Tugas kami telah diberi dan kami akan galaskan sebaiknya sebagai juri. Siapa pun dan macam mana sekalipun cara nyanyian mereka, kami akan nilaikan ikut cara kami. Jadi dia kena terima markah dan komen daripada kami kelak” kata Siti lagi

Siti ditemui di sidang media konsert minggu pertama Big Stage 2022 pada malam Ahad di Pusat Konvensyen Antarabangsa Putrajaya (PICC). Untuk info, selain Iqbal, 11 peserta Big Stage 2022 yang lain adalah Tegar, Ajoi Zainal, Daniel Chuer, Syafiq Abdilah, Tuah Adzmi dan Megat Rahim. Manakala bagi peserta wanita terdiri daripada Elica Paujin, Yazmin Aziz, Aisha Retno, Lia Aziz dan Sofiaa Marieylla.


“Takkan Aku Ampunkan!” – Nur Sajat Mengamuk, Nafi Sudah ‘Bankrupt’

Berita mengenai usahawan kontroversi, Nur Sajat Kamaruzzaman kembali mencuri tumpuan susur masa laman sosial media.

Terbaru, Sajat atau nama sebenarnya Muhammad Sajjad Kamaruzzaman menegaskan dirinya bukan berstatus muflis seperti yang dihebahkan sebelum ini. Perkara itu didedahkan sajat menerusi sebuah hantaran di Instagram yang turut memuatnaik tangkap layar dokumen daripada Jabatan Insolvensi Malaysia yang menyatakan status dirinya.

Menurut Sajat, tuduhan mendakwa dirinya sebagai individu berstatus muflis adalah fitnah semata-mata, malah dia tidak akan memaafkan mereka yang terlibat dalam tuduhan tersebut.

“Berlambak orang fitnah kata sajat dah bankruptcy bagai!!! Siap kata, sajat dah bankruptcy uols!!! Korang hadam lah yang mengata aku bankruptcy tu!! Tak kan aku ampun kan!! Sebab dari mulut korang ke mulut, korang yang mendapat dosa!!!” tegas Sajat

Di akhir hantarannya itu, Sajat sempat berseloroh dengan menyifatkan dirinya masih tergolong sebagai ‘orang berada’ dan jantina pada kad pengenalan di Australia turut menyatakan dirinya adalah wanita.

“Walaupun I dah duduk negara luar, Nursajat all kinky, masih berstatus orang BERADA ADA hokey…Walaupun nama tu, tak SESUAI dengan wajah i yang cantik ini. Nasib kat sini, AUSTRALIA ??, ID sajat female giteww!!!,” katanya

Pada Julai tahun lalu, Murai.my melaporkan Mahkamah Tinggi Shah Alam membenarkan notis kebankrapan terhadap Muhammad Sajjad bin Kamaruz Zaman diserahkan secara penyampaian ganti melalui notis iklan dan penampalan berikutan kegagalan usahawan tersebut membayar penghakiman sebanyak RM200,000.00 kepada bekas stokis utamanya, OWA Resources seperti yang diputuskan Mahkamah Rayuan pada April 2021.


“Maruah Mana?” – Hattan Tempelak Program Realiti Pilih Penyanyi Tak Berkualiti

Penyanyi popular, Dato Hattan tampil memberikan teguran tegas terhadap pihak penyiaran terlibat untuk mempunyai rasa tanggungjawab mengangkat industri muzik ke tahap yang lebih tinggi dan baik.

Menerusi video yang dimuatnaik di Instagram nya, teguran tersebut merujuk kepada sebuah program realiti televisyen, Big Stage 2022 yang mengumumkan usahawan sensasi,Iqbal Zulkefli sebagai peserta mereka yang ke-12 pada Ahad lalu.  Meskipun tidak menyatakan mana-mana individu, namun berdasarkan teguran tersebut jelas ditujukan buat Iqbal yang dikecam ramai berikutan dia disifatkan sebagai individu yang tidak mempunyai bakat nyanyian.

“Semalam saya tahu banyak orang boring tengok satu program realiti tv semalam kan, nyanyi senget benget macam tu pun boleh masuk. Kalau ya pun nak dapat rating, tak payah la sampai macam tu sekali. Banyak lagi cara lain.

“Takkanlah pihak produksi, produser tak tengok masa rehearsal macam mana performance mereka. Anda tahu peserta ni tak boleh menyanyi. Kenapa kau panggil jugak? Tujuan apa kau nak buat, nak rating.”- tegas Hattan

Hattan atau nama penuhnya Mohd Shukri Shahabudin tidak menafikan gimik kejutan yang diberikan oleh program realiti itu meninggalkan impak yang besar dari segi pemasaran. Namun, ia sangat memalukan terutama kepada industri hiburan.

“Ini yang macam saya cakap itu hari. Dalam program tu ada peserta dari Indonesia. Kalau orang Indonesia tengok macam ni kita punya kualiti.

Kesian 11 orang yang beria-ria bersaing. Hanya kerana ada sejuta dua juta pengikut, oh sudah dikira layak? Walaupun persembahan standard begitu, punya sampah.”- katanya lagi

Tambah Hattan, turut meluahkan rasa terkilan kerana program realiti terkenal itu telah diadili oleh penyanyi terkenal negara, Dato Sri Siti Nurhaliza yang seharusnya mempunyai standard yang lebih baik.

“Datuk Siti kat situ jadi juri. Macam gini ke standard Datuk Siti. Come on la, Dia pun tak sampai hati nak cakap. Kita pun boleh nampak la”- kata Hattan

Di akhir video, Hattan menyeru agar pihak penyiaran terlibat untuk berfikir secara waras sebelum melakukan sebarang keputusan dalam melakukan sebuah program.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pintu Pusat Beli-Belah Lalaport Buka Sendiri, Fauziah Nawi Kaitkan Aktiviti Paranormal?

Tular di media sosial baru-baru ini, di mana terdapat video rakaman yang menunjukan pintu masuk di pusat beli-belah terkenal Lalaport Bukit Bintang terbuka dan tutup dengan sendirinya.

Rakaman tersebut kemudian menjadi viral dan mendapat perhatian orang ramai termasuklah golongan selebriti seperti Fauziah Nawi.

Pelakon veteran tanah air, Fauziah Nawi yang juga memuatnaik video tersebut berkongsi pandangan sama ada kejadian aneh tersebut berkemungkinan berkait dengan aktiviti paranormal atau sebaliknya.

A post shared by Fauziah Nawi (@fauziahnawi)

“Bukit Bintang City Centre dulu dikenali Penjara Pudu – Mitsui Shopping Park Lalaport Pudu…. Lihat pintu terbuka sendiri, ada banduan keluar. Paranormal. Percaya atau tidak?” Tulisnya

Muat naik pelakon veteran ini mendapat pelbagai respon dan komen warganet di ruangan komen, dan rata-rata memberi pendapat kejadian aneh tersebut kemungkinan berkait dengan aktiviti paranormal.

“Balik dari Lalaport tu anak saya demam.. Entahlah mungkin bekas tapak penjara Pudu tu keras”

“Kalau ada ‘baby’ baik tak payah pergi.. Tak pasal nanti balik ‘baby’ tak tidur.. Saya MEMANG seram kalau tempat macam ni”

“Komen dekat TikTok ada yang kata nampak sesuatu perhati dekat pemilik video ni” komen mereka


Iqbal Zulkefli Bukan Pengganti Megat Rahim! Dikecualikan Kerana Positif COVID-19

‘Kehilangan’ penyanyi Megat Rahim,20 pada konsert pengenalan Big Stage 2022 pada malam Ahad lalu menjadi tanda tanya peminat setelah kelibatnya tidak kelihatan sehingga penghujung konsert.

Malah, ada yang membuat spekulasi bahawa tempat Megat sebagai peserta prgoram realiti itu telah digantikan dengan usahawan sensasi, Iqbal Zulkelfi yang diumumkan sebagai peserta yang ke-12 Big Stage 2022. Bagaimanapun, ia hanya telahan semata-mata kerana pelantun Sudahlah itu sebenarnya telah disahkan positif COVID-19.

Perkara itu didedahkan sendiri oleh Megat menerusi sebuah hantaran di Instagram selain menegaskan ketiadaannya dalam program itu pada minggu lalu tidak mempunyai sebarang kaitan dengan Iqbal.

“Assalamualaikum sahabat megat semua! just want to say that i truly am sorry for not showing up untuk bigstage minggu pertama. i got tested positive for covid alhamdulillah im getting better day by day. kita jumpa next week insyallah. BTW GUYS MEGAT TAKDA KENA MENGENA DENGAN IQBAL!” tulis Megat

A post shared by Megatrahim (@megatrahim28)

Difahamkan, Megat telah habis menjalani kuarantin di rumah dan kembali bersama-sama 11 rakan peserta yang lain bagi sesi latihan pada Isnin. Pada minggu kedua Big Stage 2022, Megat akan membawakan lagu EVO nyanyian asal Joe Flizzow dan SonaOne.

Selain Megat, Big Stage 2022 dibaris 11 penyanyi bakat baharu dan semakin dikenali terdiri daripada Aisha Retno, Elica Paujin, Tuah Adzmi, Lia Aziz, Yazmin Aziz, Sofiaa Marieylla, Megat Rahim, Ajoi Zainal Danial Chuer dan Iqbal Zulkefli.  Manakala, dua lagi peserta memperlihatkan wakil dari Brunei, Syafiq Abdilah serta Tegar Septian dari Indonesia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Hargai Ibu Selagi Ada Hayatnya”-Dj Lin Mohon Orang Ramai Doakan Kesihatan Ibu

Penyampai radio popular yang juga Pengurus Besar Suria FM, DJ Lin memohon orang ramai untuk mendoakan agar ibunya diberikan kesihatan yang baik.

Menerusi video yang dimuatnaik di Instagram, Dj Lin dilihat sedang menjaga ibunya yang kini terpaksa menggunakan kerusi roda untuk bergerak. Dalam masa yang sama, DJ Lin turut menitipkan pesanan buat orang ramai untuk menghargai ibu mereka selagi masih bernyawa.

“Hargai ibu selagi ada hayatnya. Doakan ibu Dj Lin agar sihat selalu.”- pesan Dj Lin

A post shared by DJ LIN (@djlinsuriacinta)

Ruangan komen penyampai radio Suria FM ini dibanjiri dengan ruangan komen para peminat dan rakan artis seperti Faradhiya yang menitipkan doa buat ibunya kepada diberikan kesembuhan dengan cepat.

“Semoga cepat sembuh dan semoga sentiasa dalam lindungan-Nya”- komen Faradhiya


[HANDS-ON] Huawei P50 Pro: Dwi-Bonggol Kamera Agak Besar?

Huawei P50 Pro dilancarkan secara rasmi di Malaysia baru-baru ini.  Sebenarnya, peranti itu tiba lebih awal namun kini kami baru sahaja berkesempatan menggunakannya. Jadi ini antara pandangan pertama kami mengenainya.

Pertama sekali, jom kita bercakap tentang reka bentuk kerana itulah yang anda akan perhatikan terlebih dahulu.

Bagi kami, Huawei P50 Pro ialah telefon pintar yang cantik, dan bukan semata-mata kerana rupa sahaja. Telefon pintar ini diperbuat daripada logam dan kaca dan menjadikannya nampak lebih istimewa.

Huawei memastikan telefon ini senang dipegang kerana ia tidak terlalu besar. Peranti ini dengan kelebaran 72.8mm lebar dan  tinggi di bawah 160mm (158.8mm), dan tebal 8.5mm.  Pengalaman kami yang pernah mengendalikan beberapa telefon pintar yang benar-benar besar, nampaknya telefon pintar ini tidak begitu membebankan. Kami suka dengan rekaan ergonomiknya menjadikan  peranti ini sangat bagus untuk dipegang dan digunakan.

Tetapi sedikit kekurangan di sini, di mana ia agak licin, sesuatu yang boleh dijangka daripada telefon diperbuat dari logam dan kaca. Tak mengapa, anda boleh mendapatkan sarung silikon, untuk mengatasi masalah ini.

Peranti ini mempunyai bezel yang sangat nipis, dan paparannya melengkung, begitu ketara sekali. Selain itu, penolakan sentuhan adalah baik, manakala bahagian belakang telefon kelihatan unik. Kedua-dua bulatan kamera itu memang menonjol dan ternyata luar biasa. Secara keseluruhannya, reka bentuk telefon ini sangat bagus.

Semasa pelancaran yang berlangsung pada awal tahun ini, penerangan mengenai kamera Huawei P50 Pro memang kelihatan sangat menarik. Keutamaan Huawei biasanya ditekan pada teknologi kameranya.  Dan ternyata beberapa foto yang saya ambil dengan menggunakan peranti ini terbukti memang ‘gempak’ sama seperti yang mereka war war kan. Seperti model sebelumnya, sistem kamera yang padu dengan bantuan Leica dikekalkan dengan rekaan bonggol kameranya pula unik jika dibandingkan dengan peranti lain di pasaran.

Dwi-bonggol kamera yang digunakan adalah agak besar sehingga peranti tidak boleh diletakkan rata di permukaan meja.

Kami tidak melampirkan sebarang foto yang diambil dari kamera di sini, kerana saya akan paparkan kesemuanya  untuk artikel ‘review’. Apa yang boleh saya katakan ialah gambar-gambar dari kamera Huawei P50 Pro adalah hebat, sesuai untuk cahaya biasa dan rendah. Sistem kuad kamera digunakan dengan lensa sudut lebar 50MP, lensa telefoto 64MP, lensa monokrom 40MP dan lensa sudut ultra lebar 13MP.

Hayat bateri juga kelihatan begitu baik di sini. Baterinya berkapasiti 4,360mAh dan menyokong pengecasan pantas Huawei SuperCharge 66W dan pengecasan Wireless Huawei SuperCharge 55W.

Telefon ini diperakui IP68 untuk rintangan air dan habuk, sementara ia dilengkapi dengan pengimbas cap jari yang benar-benar boleh dipercayai. Ia termasuk pengimbas cap jari pada skrin, daripada pelbagai optik.

Huawei juga menawarkan sistem Trade-Up. Melaluinya pengguna boleh dapatkan rebat untuk pembelian Huawei P50 Pro, Huawei P50 Pocket dan Huawei Watch GT 4 atau Huawei Watch GT Runner. Caranya ialah:

Harga untuk Huawei P50 Pro (RAM 8GB + Storan 256GB) ialah RM4,199. Huawei P50 Pro mula dijual pada 22 Februari 2022. Anda boleh lakukan tempahan awal menerusi laman rasmi Huawei, Huawei Experience Stores, Shopee, Lazada dan Senheng.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Ini Peluang Saya Tibai Dia Kaw-Kaw!’- Ustaz Abu Syafiq Tak Gentar Saman Menteri Kesihatan

Kemelut melanda pendakwah bebas, ustaz Abu Syafiq dan Menteri Kesihatan Malaysia, Khairy Jamaluddin semakin hangat diperkatakan di media sosial.

Apatah lagi, dengan muat naik terkini ustaz Abu Syafiq sendiri di Instagram nya bertegas akan bawa kes lawan saman fitnah tersebut hingga ke Mahkamah Tinggi nanti.

Dalam muat naik yang dikongsikan pendakwah bebas ini di media sosialnya, Abu Syafiq tetap dengan pendiriannya dan menganggap ianya merupakan peluang bagi melawan Khairy.

“Saya pun akan lawan KJ kat Mahkamah Tinggi.

Bukan Mahkamah Dunia jek. Mahkamah Akhirat pun saya akan tuntut.

Ramai nyawa yang melayang banyak badan yang rosak. Ribuan keluarga hilang punca.

Ini peluang saya tibai dia kaw-kaw!” Tulisnya

Muat naik pendakwah bebas ini mendapat banyak sokongan dari orang ramai, dan menitipkan doa agar usaha Abu Syafiq dipermudahkan bagi melawan saman terhadap menteri tersebut berjalan dengan lancar.

“Alhamdulillah ada juga yang berani tampil terang-terangan menentang pemimpin zalim. Terima kasih ustaz”

“Setuju ustaz. Allah bersama orang-orang yang menentang kezaliman”

“Lawan ustaz, semoga beroleh kemenangan” komen mereka

Untuk rekod, Menteri Kesihatan Khairy Jamaluddin memfailkan saman fitnah terhadap pendakwah bebas ustaz Abu Syafiq susulan video dan posting kontroversi Covid-19 yang dikeluarkan sebelum ini.

Abu Syafiq yang tidak gentar dengan saman tersebut, mengatakan akan balas lawan saman terhadap Menteri Kesihatan bernilai RM500 juta.


Diva AA Tak Hadap Jadi Juri Program Realiti Tidak Berkualiti!

Selebriti sensasi, Azwan Haji Ali atau lebih dikenali sebagai Diva AA memberikan penjelasan selepas ramai pihak mahukan dirinya untuk menjadi juri bagi sebuah program realiti televisyen yang kini hangat diperkatakan. Terdahulu, rancangan tersebut mendapat kecaman teruk termasuk daripada penggiat industri seni susulan menyenaraikan seorang penyanyi yang disifatkan ramai sebagai penyanyi yang tidak berkualiti.

Menerusi laman Twitter, Diva AA mendedahkan ramai pihak mahu dirinya menjadi salah seorang juri namun dia enggan menerimanya biarpun ditawarkan kelak.

“BILLIONZZ TAG KENAPA BUKAN DIVA AA AS JURY?

DIVA AA SELAMBA JAWAB? DIVA AA TAK HADAP PUN AS JURY ANY PROGRAM NAJISS!- dedah Diva AA

Menurut Diva AA, dia bertegas dengan pendirian tersebut kerana beranggapan dirinya mempunyai kelas yang tersendiri dan hanya menerima tawaran program yang berkualiti.

“I GOT MY WORLD CLASS! KO SEKOLAH TAK?? GTHHH PUII”- tegasnya

Sekadar info, Diva AA kini menggalas tanggungjawab bersama Issey Fazlisham sebagai hos Mic On! musim kedua yang kini ditayangkan di Awesome TV.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Lihat Reaksi Alif Satar Tonton Semula Big Stage 2022, Iqbal Zulkefli Turut ‘Respon’

Video yang dimuatnaik oleh selebriti verstail,  Alif Satar menonton semula program Big Stage 2022 yang dihoskannya mencetuskan pelbagai reaksi dari para peminat dan rakan selebriti.

Menerusi video yang dimuatnaik di Instagram, Alif dilihat sedang menonton semula program tersebut sambil menikmati snek keluaran syarikatnya. Dalam video tersebut turut disertakan bersama lagu Broery Marantika, Biar Bulan Bicara yang juga dinyanyikan oleh salah seorang peserta Big Stage 2022, Iqbal Zulkefli.

“Ada ni haa..Tengah layan Shroom sambil repeat Big Stage”- tulis Alif

A post shared by Alif Satar® (@alifsatar)

Terhibur dengan reaksi Alif, ruangan komen dibanjiri dengan komen para peminat dan rakan selebriti termasuk dari Iqbal. Komen pelantun Hujan itu, dia berseloroh meminta Alif untuk  menahan sabar melihat persembahannya pada minggu hadapan.

Sekadar info,Iqbal telah mndapat kedudukan kedua terendah selepas Megat Rahim yang tidak dapat melakukan persembahan kerana disahkan positif COVID-19.

Selain Iqbal dan Megat Rahim, Big Stage 2022 dibaris 10 penyanyi bakat baharu dan semakin dikenali terdiri Aisha Retno, Alica Paujin, Tuah Adzmi, Lia Aziz, Yazmin Azi, Sofia Marieylla, Ajoi Zainal Chuer. Manakala, dua lagi peserta memperlihatkan wakil dari Brunei, Syafiq Abdillah serta Tegar Septian dari Indonesia.


Dayah Zubit Selamat Lahirkan Anak Sulung

Bekas pengasuh anak penyanyi popular, Dato Sri Siti Nurhaliza, Nurhidayah Zubit atau lebih dikenali sebagai Dayah telah selamat melahirkan anak sulungnya pada Isnin.

Berita gembira itu dikongsi Dayah menerusi sebuah hantaran di Instagram memberitahu dirinya selamat bersalin pada jam 2.41 pagi di sebuah hospital swasta di Terengganu.

A post shared by Ridzuan razali (@are9ridzuan)

Dalam hantaran itu, Dayah memuatnaik foto bersama suaminya disisi yang juga pemain pasukan bola sepak Terengganu FC II (TFC II), Ridzuan Razali. Menitipkan rasa syukur atas kurniaan tersebut, Dayah turut berkesempatan mengucapkan terima kasih buat suaminya. Bagaimanapun, wajah dan jantina bayi mereka masih belum didedahkan pasangan itu.

“Alhamdulillah, syukur ya Allah atas amanah & rezeki yg kau kurniakan. Semoga kami dapat menjaga amanatMu ini dengan baik Inshaa Allah. Terima kasih ya Allah kerana permudahkan urusan kelahiran malaikat kecil kami pada harini tepat jam 2.41 pagi tadi.

“Terima kasih my love @are9ridzuan for everything and sentiasa buat yang terbaik untuk sayang!Lepasni kita sama-sama buat yang terbaik untuk anak kita pulak yaa. Semoga Allah swt sentiasa berkati segala yang abang lakukan” tulis Dayah

Terdahulu, Dayah mengejutkan ramai pengikut dan kenalannya setelah terjatuh daripada motorsikal ketika sedang sarat mengandung. Kesan kemalangan tersebut, Dayah mengalami kecederaan di bahagian kepala, siku, tangan, lutut dan juga kaki. Bagaimanapun, keadaan Dayah dan kandungannya ketika itu berada dalam keadaan baik. Untuk rekod, Dayah dan Ridzuan mendirikan rumah tangga dengan pada 5 Januari 2021.


‘Aku Sinovac’- Achey Pening Kepala Perlu Terima Vaksin Penggalak Sebelum 1 Mac

Muat naik pelawak terkenal dan verstail tanah air, Achey di Instagram menarik perhatian orang ramai di media sosialnya. Perkongsian pelawak tersebut berikutan kenyataan yang dikeluarkan oleh Menteri Kesihatan, di mana penerima vaksin jenis Sinovac perlu mendapatkan dos penggalak sebelum 1 Mac ini.

Kenyataan yang dikeluarkan oleh Menteri Kesihatan itu membuatkan Achey berasa pening kepala kerana dirinya merupakan penerima vaksin jenis Sinovac, dan dalam hantarannya di Instagram pelawak ini mengatakan hanya mampu solat sunat dalam kapsyen ringkasnya.

Melihat perkongsian pelawak terkenal itu di media sosial, orang ramai mula membanjiri ruangan komen posting tersebut. Ramai yang berkongsi pandangan mereka dengan meluahkan rintihan hati yang risau dan ada juga yang berkongsi pengalaman telah menerima dos penggalak secara positif.

“Bertabahlah abang @acheykintangkintung saya pun sama juga”

“Saya juga Sinovac klan. Dah booster awal bulan Disember tahun lepas. Alhamdulillah hidup lagi nih”

Untuk makluman, Menteri Kesihatan mengeluarkan kenyataan bahawa rakyat Malaysia yang menerima vaksin jenis Sinovac perlu mendapatkan dos penggalak sebelum 1 Mac ini nanti, dan kegagalan berbuat demikian akan menyebabkan status di aplikasi MySejahtera sebagai tidak lengkap.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas 2 Tahun, Sempadan Negara Akan Dibuka 1 Mac Ini Tanpa Kuarantin?

Agak kecoh di media sosial hari ini mengenai berita yang dijangka boleh mencetuskan kebimbangan netizen. Seperti yang dilaporkan oleh MALAYMAIL, sempadan Malaysia dikatakan akan dibuka semula pada 1 Mac tanpa kuarantin mandatori. Hal itu telah diungkapkan sendiri oleh pengerusi Majlis Pemulihan Negara, Muhyiddin Yassin. Beliau berkata ini kerana negara telah mencapai kadar vaksinasi yang tinggi dan kemasukan ke hospital yang lebih rendah.

“Bagaimanapun, pembukaan semula sempadan perlu dilakukan secara teratur dan berdasarkan penilaian semasa terhadap risiko,” katanya dalam satu kenyataan hari ini.

Muhyiddin berkata faktor utama di sebalik desakan untuk membuka semula sempadan adalah keupayaan kementerian kesihatan menurunkan bilangan dimasukkan ke hospital Kategori 3 kepada 5, atau kes Covid-19 yang lebih teruk, di hospital.

Beliau berkata 98% daripada orang dewasa Malaysia telah diberi vaksin, dan 78% daripada keseluruhan populasi, tanpa mengira umur, telah mengambil suntikan mereka juga – kadar vaksinasi tertinggi di dunia.

Muhyiddin berkata keputusan itu dibuat selepas majlis mendengar taklimat Menteri Kesihatan Khairy Jamaluddin, dan membaca maklumat mengenai perkara itu oleh Ketua Pengarah Imigresen Datuk Seri Khairul Dzaimee Daud.

Sempadan Malaysia sebahagian besarnya masih ditutup sejak Mac 2020, apabila Pelaksanaan Perintah Kawalan Pergerakan (PKP) negara pertama dikenakan.

Pengecualian tertentu bagaimanapun, telah dibuat untuk pelajar, rakyat Malaysia yang pulang dari luar negara, pemastautin tetap dan ahli perniagaan.